Ayuntamiento de Igorre - Udalak bilera burutu dau ikurrinaren inguruan 1979tik hona alkate edo zinegotzi izan direnakaz\nUdalak bilera burutu dau ikurrinaren inguruan 1979tik hona alkate edo zinegotzi izan direnakaz\nIgorreko Udalak bilera batera deitu ebazan 1979tik honako zinegotziak ikurrinaren inguruko ekimenak planteatzeko. Deialdia gutunez burutu zan (atxikita).\nBilera uztailaren 23an burutu zan alderdi ezberdinetako 13 alkate, zinegotzi eta zinegotzi ohiren partehartzeagaz. EAJk idatzia errejistratu eban udaletxean ekimen honetan parte hartuko ez ebala adierazteko. Zinegotzi eta zinegotzi ohien bileran EAJgaz bilera burutzea erabaki zan ikurrinaren aldeko ekimen bateratuak lantzeko.\nUdalaren ustez oso positiboa da Igorreko EAJk bere idatzian ikurriñarekiko erakusten dauan jarrera: “ez jaku bat ere ez gustatzen bandera española gure herrian zintzilikatuta egon daitekeenaren barria. IKURRIÑA DA GURE BANDERA”.\nSinboloen inguruan Igorre mailan tradizino politiko ezbardinen artean dagoan adostasuna adierazten dau eta baikor kokatzen gaitu inposizinoen kontra eta ikurrinaren alde herri-mailan burutu leikezan balizko ekimenen aurrean.\nGutuna (PDF, 55Kb)


Noren hiria? - Iragarki Laburrak\nGaiak: BLOGA, EUSKARA, HIRIGINTZA\nHiria definitzen duen zerbait badago, bertako biztanleria da. Azken batean, hiria pertsonek egiten dute, eta bertan jende kopuru handia bizitzeak, biztanleria-dentsitateak, ematen dio hiriari bere izana. Hala ere, kapitalaren munduak, momenturen batean, berez oinarrizkoa izan behar zuena bazterrean utzi zuen, eta pertsonak alde batera utzita birdefinitu du hiria erabat. Gaur egun, hiria autoek lo egiten duten lekua da, ostalaritzako terrazak pilatzen diren lekua, enpresa multinazionalen lehiarako lekua, Airbnb-ren hazitegi perfektua; laburbilduz, negozioa egiteko espazio fisikoa. Kapitalaren lekua, eta pertsonen ez-lekua, izan ere, hiria bera bilakatu da negozioa. Halako batean, bertako biztanleak atrezzoaren parte izatera pasatu ginen. Haurrek parke hesituetan jolasten duten bitartean, autoak kalearen jaun eta jabe dira. Abiadura bizian doan trena bat eraikiko dugu hiriak komunikatzeko, baina bitartean gure zaharrak etxetik irten ezinda bizi dira, igogailu gabeko etxeetan gatibu, hiritarren eta hiriaren arteko komunikazioa etenda. Glovoko langile prekarizatuek afaria ekartzen digute auzoko azken jatetxea desagertzen ari den bitartean, kapitalaren legea, handiak txikia zapaldu.\nEsan beharrik ez dago, krisi garaietan gizartean dauden arrakalak eta ezberdintasunak are gehiago nabarmentzen direla, eta hiriko egoera ez da horretan salbuespena. Krisi garaiek, ordea, kritikarako eta aldaketarako bideak eta aukerak ere zabaltzen dituzte era batean. Beraz, esan ahalko genuke, krisialdi edo sindemia garai hau aukera ezin hobea dela hirigintza birpentsatzeko.\nKonfinamenduak espazioaren eta denboraren kontzientzia hartzera behartu gintuen, eta espazioa sumatzeko genuen modua erabat aldatu zuen. Pandemiak mundua gelditu zuenean, kaleak hustu ziren. Lehenengo konfinamendua amaitzean baldintzarik edo oztoporik gabe okupatu genituen kaleak. Ibilgailurik gabe, terrazarik gabe, turismorik gabe… Pertsonak nagusitu ginen kale eta plazetan. Are gehiago, ordu batzuetan adinekoak bakarrik nagusitu ziren.\nKaleetan eta hirietan ordu arte irudikatzeko zailak egiten zitzaizkigun irudiak ikusi genituen, oinezkoentzako espazioak jendez lepo eta normalean autoek hartzen dituzten espazioak hutsik; arlo askotan ikusi ahal izan genuen eguneroko argazkiaren negatiboa. Ezohiko argazki horiek ikustean, klik egin zigun garunak, eta geure buruari esan genion bazela garaia pertsonok hirian protagonista izateko. Hiritarrek espazioak berriz hartzean arrakala bat zabaldu zen kapitalaren hirian. Denboran hurbil badugu ere, memoria laburra dugu, eta ia ahaztu zaigu orduan jazotakoa. Aldaketarako aukera zabaldu zitzaigun, baina zirrikitua behar beste baliatu ote dugu?\nHiriaren birjabetzeaz ari garenean, ezin dugu ahaztu 8-80 esan izan zaion hirigintza kontzeptua. Kontzeptuaren ideia zera da, hiri bat 8 urteko neskato batek eta 80 urteko adineko emakume batek modu autonomoan bizitzeko prestatuta baldin badago, hiri hori biztanle gehienentzat bizitzeko modukoa dela. Eta, bai, neskek eta adineko emakumeek izan behar dute, femeninoan, eta, are gehiago, migratzaileak, txiroak eta dibertsitate funtzionala dutenak. Izan ere, gure hiriek gero eta jende gehiago uzten dute kanpoan, arlo ekonomikoan, bizitokiaren arloan, lan munduan eta zerbitzuen eskuragarritasunean. Aldiz, hiria kolektibo zaurgarrienentzat pentsatzen badugu, hiri inklusiboan pentsatzen ariko gara. “Hiriek jende guztiari zerbait emateko gaitasuna dute guztientzat sortzen direnean, Jane Jacobsek 60ko hamarkadan esan zuen bezala. Hiria bere konplexutasun osoan irakurri behar dugu, eta, hortaz, hiri inklusibo bat izan dadin, komunitatean, zerbitzuetan, ekonomian, hezkuntzan eta kulturan erreparatu beharko genuke.\nHiria jendearentzat egiteaz ari garenean, praktikan zertaz ari garen jakiteko Bartzelonan garatzen ari diren proiektua ekarri nahi dugu adibide bezala, Super Illes izenekoa hain zuzen. Proiektu horren helburua da etxe irlak elkartuz hiri-ordena berrezartzea. Etxe irlak batzeak espazio publiko berriak irabazteko aukera ematen du, lehen hiri-autobideak ziren kaleetan hurbileko plazak eta bide berdeak sortuz. Leku Studiok garatutako San Antoni auzoko Super Illa proiektua dakargu, adibide gisa. Lehen autoak zeuden lekuan, orain plaza berri bat dago, bizitzaz betea eta naturaz inguratua. Ibilgailuen zarata haurren jolasek eta bizilagunen arteko elkarrizketek ordezkatzen dute. Modelo-aldaketa eraginkorra da, baina eraldaketarekin batera, diseinu malgua eta moldagarria proposatzen da, beharrak aldatu ahala moldatzeko modukoa.\nBeraz, bide horretan, herritar bezala defenda dezagun kalea, gutxienez, erresistentziarako espazio gisa, herri lur gisa. Eta, hirigile eta arkitekto izaeratik, pentsa dezagun eta diseinatu dezagun kalea espazio demokratiko gisa. Berdinen arteko bizitzak garatzeko aukera ematen duten kale eta plazak behar ditugu, haietaz birjabetuz eta gure eginez.


Jokoak – Eusko Jackpot\nBaleztarekin tiro egin eta pertsonaiak buruan duen sagarrean asmatzea da helburua. Jokoa automatikoki hasten da, jokalariak nahi badu, Pertsonaietako bat hautatu, tirokatu eta emaitza agertuko da; hortaz, bistaratzen den Jackpota izango da lortutako saria.\nIrtendako trena gure probintziara, gure udalerrira eta gure makinetara edo geltokira heltzea da helburua. Trena gure geltokian geratzen bada, Jackpota irabaziko dugu; aurrera egiten baldin badu, ordea, beste makina bati lotuko zaio.\nHelburua kutxa gotor bat irekitzen duen konbinazioa asmatzea da. Aukeratu nahi dugun digitua botoi gorri eta beltzez gutxitzen ala handitzen da, eta egiaztatzeko botoi berdea sakatzen da. Jokoak hiru komodin arte eman ditzake. Aukeratutako konbinazioa kutxakoarekin bat badatorrenean, esandako jackpot-aren balioa irabaziko da. jokoa automatikoki hasiko da, jokalariak nahi badu, botoiak sakatuz parte hartu ahal izango du.\nMakinaren jokaldien bidez gure gamelua helmugara iristen lehenengoa izatea da helburua. Makinaren jokaldi bakoitzean, minizozketa bidez zehaztuko dira gameluaren pausuak: 0, 1, 2 edo 3. Jokoak dirauen bitartean jokaldi gehien egiten dituen bezeroak irabaziko du.\nBuelta emango zaion kartaren kolorea hautatu, horren aldeko apustua egin eta kartaren kolorea asmatzea da helburua. Horrela, txandaz txanda joan ahalko zara. Txanda guztiak gainditzea lortuz gero, bistaratutako Jackpotaren balioa eskuratuko duzu.


Ska doinuak Legazpin Modus Operandi taldearen eskutik - Goierriko Hitza : Goierriko Hitza\nPasa den asteburuan Santikutz jaiak ospatu behar zituzten Legazpin. Osasun egoerak baldintzatuta, ordea, bertan behera geratu dira aurten jaiak, datorren urtekoen esperoan. Jaien ordez, kultur egitarau zabala antolatu dute. Testuinguru horretan Modus Operandi taldea kontzertua eskaintzen da gaur Legazpiko Gure Esku Dagok antolatuta.\nHaztegiko ikastolako patioan ari dira egiten emanaldia, 250 pertsonentzako leku mugatuarekin eta gaur egungo osasun egoerak eskatzen dituen segurtasun neurri guztiak hartuta. Modus Operandi Vendetta eta Betagarri taldeetako kide ohiek osatutako musika taldea da, ska doinuak egiten dituena.


Eskolaz kanpoko ekintzak : BEGIRALEAK: NORTZUK GARA?\nANTZERKIKO BEGIRALEA: IRATI\nIrati naiz, zuon seme edo alaben antzerkiko irakaslea. Lehen hezkuntza eta haur hezkuntzako irakasle izateko ikasketak egin nituen aspaldi, eta ordutik aurrera hezkuntzaren eta sormenaren munduan saltseatzen egon naiz: udalekuetako begirale, ipuin-kontalari, psikologiako eta psikomotrizitateko masterrak burutzen, antzerki eskola ezberdinetan asko ikasten eta gozatzen, Galdakaoko bertso eskolan irakasle eta ikasle, liburu bat idatzi eta argitaratzearen abentura ere bizi izan dut ( “Beldarren hegaldia”. Elkar argitaletxea)… Ikusten duzuenez, esperientzia ezberdin anitz. Eta nola ez, zuon artista txikiekin ere bizipen interesgarri ugari izan ditut, eta falta direnak!\nMARRAZKETAKO BEGIRALEAK: JANIRE ETA NAHIKARI\nNahikari Abril eta Janire Madina\nNahikari (ezkerrekoa) eta Janire (eskumakoa) gara, marrazketako begiraleak. 24 eta 29 urte ditugu eta Haur Hezkuntzako eta Arte Ederretako ikasketak burutu ditugu, hurrenez hurren. Une paregabeak igarotzeko gogoa baldin baduzu edota margolari baten moduan sentitu nahi bazara, etor zaitez gurekin marrazketara zeu bezalako ARTISTA baten zain gaude eta!\nMULTIKIROLA I -EKO BEGIRALEAK: UXUE ETA JOSEBA\nUxue Ipiña eta Joseba Bidaurre\nJoseba Bidaurre naiz, 24 urteko gaztea. Gorputz eta kirol ekintzen sustapenako goi mailako zikloa Durangon eta Jaur Hezkuntzako gradua EHUn ikasi dut. Ikasketa hauek, jendearekin lan egitea gustatzen zaidalako burutu ditut, are gehiago umeekin. Azken hauekin nahiko ondo moldatzen naizela esango nuke. Asko gustatzen zait kirola, txikitatik esku pilota eta futbolean ibili naiz. Ni berriz, Uxue naiz. Magisteritza ikasten nabilen (3. mailan) ikaslea naiz, asko gustatzen zaizkit umeak, eta oso alaia eta kirolaria naiz.\nTXIKIRRITMO, MUSIKA SORMENA ETA MULTIKIROLA II-KO BEGIRALEAK: AINHOA ETA NEREA.\nNerea Cuevas eta Ainhoa Soto\nNerea (ezkerrekoa) eta Ainhoa (eskumakoa) gara, Txikirritmoko begiraleak (Ainhoa eta Nerea), eta Multikiroleko (Nerea) eta Musika Sormenekoak (Ainhoa) ere bai! 22 urte ditugu, galdakaoztarrak gara eta Heziketa Fisiko eta Musikako irakasleak.\nBeraz, musika eta kirola gustoko badituzu, animatu zaitez gurekin ondo pasatzera!!\nTAILERRETAKO ETA XAKEKO BEGIRALEA: MAIALEN\nNire izena Maialen da, Galdakaoko neskatoa naiz. Pasaden urtean amaitu nuen Lehen Hezkuntza ikasten eta aurten Haur Hezkuntza ikasten ari naiz. Umeekin lan egitea asko gustatzen zait, beraiengandik gauza asko ikasi ahal dira eta!\nNire lagunekin eta familiarekin denbora pasatzea asko gustatzen zait, eta ahal dudan guztietan mendira joaten naiz.\nGITARRAKO BEGIRALEA: JONATHAN\nKaixo Jonathan naiz, Ondarruko musikaria. Txikitatik musika munduarekin loturiko ekintzetan eta musika talde desberdinetan parte hartu dut. Bateria, gitarra, kajoi flamenkoa jotzen dut.\nOrain arte talde desberdinetan bateria jole moduan egon naiz, perkusioa nire pasioa da.


Hemen zaude: Lehen orrialdea > 60. Edizioa 2012 > Sailak eta filmak\t> Zinema Eraikitzen\n'GLORIA' - Zinema Eraikitzen\nGloria 58 urteko emakume txiletar erakargarri eta bizia da, eta orain, bizitzako etapa berri batean sartzen ari da: zahartzaroan. Hizlaria eta atsegina da, eta nabarmendu egiten da. Bere lana, bizitza sozial aktiboa eta jadanik bere senarra ez den gizonarekin izandako bi semeei laguntzea dira bere bizitzaren ardatzak. Maitasunean aukera berri baten bila dabil, baina, tamalez, aurrera egiten ez duten harremanetan sartzen da. Bidaia honetan, zahartzeko erronkari aurre egiteko kemena eta bidaia hori bakarrik egiteak dituen alde onak aurkituko ditu, eta harro sentituko da, berezko duen irribarrea galdu gabe.\nSebastián Lelio zuzendaria, gidoilaria eta muntatzailea da. Bere lanek Cannesen, Toronton eta Donostian parte hartu dute. Bere lehenengo pelikula, La Sagrada Familia, Donostia Zinemaldiko Horizontes Latinos sailean lehiatu zen, 2005ean. Canneseko La Résidence egoitzan izana da eta Guggenheim beka jaso zuen. Adierazitako filmaz gain, Navidad (2009) eta El año del tigre (2011) ere zuzendu ditu.


22:04, 29 apirila 2016ko berrikusketa\n00:09, 28 apirila 2016ko berrikusketa (aldatu)\n22:04, 29 apirila 2016ko berrikusketa (aldatu) (desegin)\n'''Bankuaren gerra''' (ingelesez, ''Bank War'') [[Ameriketako Estatu Batuak|Estatu Batuetan]] izandako gatazka politiko-finantzarioa izen zen, 1832-1837 bitartean [[Andrew Jackson]] presidentearen agintaldian gertatua. Gatazka horretan, Jacksonen aldeko [[Ameriketako Estatu Batuetako Alderdi Demokrata|errepublikarrek (demokratek)]] eta [[Estatu Batuetako Bigarren Bankua|Estatu Batuetako Bigarren Bankuko]] finantza gizonek elkarren kontra jardun eta, ondorioz, banku hori bertan behera geratu zen, eta Andrew Jackson garaile atera. 1913 arte ez zuten lortu nazioarteko mailegari eta finantza gizonek Estatu Batuen finantzen jabetza berriz eskuratzea,<ref name="Still, 01:11'29">Still, 01:11'29"</ref> [[Erreserba Federala]] sortuz (Estatu Batuetako Hirugarren Bankua). Estatu Batuen izaeraren inguruko lehiaren aldetik, [[Thomas Jefferson|jeffersondar]] eta [[Alexander Hamilton|hamiltondar]] ikuspuntu desberdinek talka egin zuten.\n[[Fitxategi:Jackson 4.jpg|thumb|Bankuari buruzko karikatura, Jacksonen erreformaren harira (1833): "Arratoiak hondoratzen den ontzitik alde egiten"]]\n[[Fitxategi:JacksonAssassinationAttempt.jpg|thumb|right|Richard Lawrencek egindako Jacksonen kontrako hilketa ahalegina (1835ko koadroa)]]\n===Jackson eta bankuaBankua, elkarren aurka===\nBankuaren kontrakoa zen Jackson. Estatu Batuetako Bigarren Bankua ez zen gobernuarena, pribatua baizik. [[Monopolio]]a eratzen zuelakoan, Andrew Jacksonek konstituzioaren aurkakotzat zuen, argudiatuz herritarren alde ez baizik eta finantzetako handikien talde baten onuran jokatzen, hauteskunde-kanpainetan esku hartzen eta Bankuaren aldeko legeak egiteko diputatuak erosten zituela.<ref name="Meacham, 53. or.">Meacham, 53. or.</ref> Berehala Jacksonek presidentetzatik urruntzeko kanpaina latzei egin zien aurre (bere eta emaztearen kontrako irainak ere tartean).\n1828ko azarotik abendura bitarteko hauteskundeen lehia gogorra eta pertsonala izan zen, Jacksonek [[Henry Clay]] hautagai nazional errepublikanoa (Alderdi Errepublikanoaren fakzio batekoa) aurrean zuela. Hala ere, Jackson atera zen garaile gehiengo zabal batez., baina Bitarteanezustean, Jacksonek oso maite zuen emaztea hil baitzenzen presidente izendatu baino justu lehenago, abenduaren 22an (ofizialki bihotzekoak jota).<ref name="Meacham, 4-6. or.">Meacham, 4-6. or.</ref> Jacksonek bere etsaiei leporatu zien Rachel Donelson Jackson emaztearen heriotza, eta hilketatzat jo zuen.\n1829 hasieratik, Jackson zen presidente, eta [[Louis McLane]] Diruzaintza Idazkari, Londresen enbaxadore-lanetan ibili eta itzuli berritan. McLanek lotura estua zuen Bankuaren presidente Nicholas Biddlerekin, baita Londreseko [[:en:Barings Bank|Barings]]ekin ere. Bada, McLane tematuta zegoen Bankua salbatzearekin, eta zirriborro bat prestatu zion Jacksoni 1832 urtearen hasieran, Bankuari garrantzi txikiko aldaketa batzuk egin eta baimenaldia (1836an bukatzekoa) berritzeko. Presidentearen Urteko Adierazpenaren zirriborro horrek, azken batean, kongresuaren baitan uzten zuen Bankuaren patua erabakitzeko ahalmena.<ref name="Meacham, 198-200. or.">Meacham, 198-200. or.</ref>


Herriaren ondoan, tontor malkartsu baten gainean zen gaztelua, eliza, herria, inguruko zelaiak eta Ebro ibaia gainbehera hartzen zituela. Inguruko joan-etorriak kontrolatzea eta herria babestea ziren, beraz, gazteluaren egiteko nagusiak. Eta musulmanak joan ondoren izan zuen gainera lanik handiena, erresuma kristauen arteko gerretan alegia, izan ere hurbil zuen Aragoiko muga, eta Gaztelakoa ere bai, hori Errioxa aldera zabaldu izan zenean.\nGazteluaren kokalekua, herriaren gainean, zulo edo erretenez berezitako gainalde osoan. (2001)\nDirudienez, Antso V.a Ramirez Iruñeko XI. erregeak (1076-1094), eta 1084ko urtean, hartu zuen Arguedas. Baina musulmanez inguraturik jarraitu zuen gero ere, beste 35 bat urtean, Valtierra eta Tutera haien esku geratu baitziren 1119 arte. Errege berak antolatu zuen herria, eta herriko gazteluan, ¿¿nik, Antso Ramirezek, Arguedasko gazteluan¿, sinatu zuen hiri-gutuna, 1092.\nUrte hori baino lehenagokoa da, beraz, gaztelua, eta gaztelu horren aurretik ere bazen, dirudienez, zerbait, eta leku berean seguru asko. Ez dakigu nolakoak ziren, ez gaztelua eta ez herria, ezta zer lotura mota zuten ere elkarrekin. Dena dela, Arguedas baino garrantzitsuagoa zen Valtierra, garai haietan, eta hobeto prestatua zegoen gerrarako. Gazteluaz gainera, beste zenbait dorre ere baziren inguruetan herria hobeto zintzeko, eta herria bera gotorturik zegoen, bestalde. Bada bi herrien arteko aldea ondo adierazten duen anekdotatxo bat: Abd al-Rahman III.ak Valtierrako gazteluan eman omen zuen gaua 924ko erasotik itzultzerakoan, eta Arguedas, berriz, aipatu ere ez dute egiten kronikariek.\nGarrantzi handiko tenentzia edo administrazio-unitatea izan zen Arguedas musulmanak Ebro aldetik joan ziren arte, eta ezagunak dira Arguedasko orduko jaun edo tenente batzuk. Izen eta urte batzuk ez datoz agiri guztietan bat. Horien artean Aznar Aznares, ¿Aznar Aznarez, Funesko eta Arguedasko jauna¿ edo ¿Aznar Aznarez, Arguedasko eta Tuterako jauna¿, da aipatuenetakoa.\nJoan Diazek aldaketa handiak ezagutu zituen tenente izan zen bitartean (1122-1137) Alfontso I.a Borrokalariak (1104-1134) heriotza, Iruñeko eta Aragoiko Erresumen banaketa eta Gartzia IV.a Ramirez (1134-1150) Nafarroako errege izaten ere bai, hiru urtez.\n1177an, berriz ere -ez dakigu noiztik- Aragoiko parte zen Arguedas, eta Alfontso II.a hango orduko erregeak arma-gizonak jarri zituen herrian; eta zuen forua berresterakoan lur sail eta eskubide gehiago eman zizkion, bestalde.\nBaina denbora gutxian izan zen Aragoiko parte, Antso VI.a Jakitunak (1150-1194) berreskuratu baitzituen, bai herria eta bai gaztelua. Errege horren garaian Lop de Mendoça zen Arguedasko tenente, 1191n behintzat.\nHona gazteluzain batzuen izenak ere: 1197an Pedro Cascante zen; 1201ean, Aibarko Ximeno; 1259tik 1266ra, Gil Martinez Urantzikoa (Gil Martinez d¿Els Arcx izenez jasotzen dute agiriek). 1276tik 1280ra, Diago Perez Sotes; Arguedasko eta Azkoiengo gazteluen izenean egin zion Joana I.ari (1274-1305) leialtasun zina. Joan Sanchez Monteagudo, gero, 1280tik aurrera. Beltran Noeris izeneko bat ere izan zen tartean, baina berriz ere Sanchez Monteagudo familiakoei eman izan zieten gazteluaren ardura, Pedro Sanchez Monteagudo aitari, 1304an, eta izen bereko semeari, hurrena. Aita-semeen artean berrogeita hamar urtez izan ziren horiek gazteluzain. Aldi berean kapitain edo defentsako arduradun ere bazen Arguedasko zenbait gazteluzain.\nUr biltegiaz aparte putzu bat ere bazuen gazteluak. 1365ean eta 1372an garbitzen eta konpontzen aritu ziren, eta ¿ay agoa biua¿ dio 1372ko agiriak, putzuan iturria dagoela alegia, ez dela euritako ura. Gazteluko esparrutik kanpora egongo zen seguru asko, zeren harkaitzaren beheko aldean zegoela baitio beste idatzi batek.\n1379an zerga gutxiago ordaindu behar izan zuten Arguedasko biztanleek, nahikoa gastu izan zutela gaztelarrei gaztelua kentzen eta hura konpontzen eta Karlos II.ak (1349-1387) barkatu egin zien parte bat. 1430ean, berriz ere udalaren gain geratu zen gaztelua konpontzea. 100 libera kostatu zitzaion konponketa, baina erregeak herriko labearen etekinak eman zizkion ordainetan.\nAskotan konpondu behar izan zituzten gazteluaren harresiak, eta oinarriak ere bai, behin edo behin. Emakumezkoak ere lanean jardun zuten 1385eko konponketetan, trebezia berezirik behar ez zen lanetan baina. Badu Itziar Muñoz Cascantek han lanean aritu ziren emakumezkoen soldatei buruzko azterketa bat. Bertan ikus daitekeenez, eta ohizkoa zenez, lanen hasieran emakumezkoek, gizonezkoen soldatarekin alderatuz, gutxiago jasotzen zuten (kasu honetan, %14,3 gutxiago zehazki): 6 diru eta 7 diru, hurrenez hurren. Gero, eta erregeari esker, langile gaitugabeei soldata igo egin zieten, baina areagotu egin zen sexuen arteko aldea, emakumezkoek gizonezkoen erdia jasotzen zutenez: 3 sos gizonezkoek eta 18 diru emakumezkoek (sos 1 = 12 diru).\n1387an, Bardea alderako hormatalean aritu ziren lanean. Dorre batetik besterako karelak eta almenak konpondu zituzten, harriz eta igeltsuz, eta egurrezko aldamioak edo ibil-lekuak ere bai, bide batez, baina horretarako harresiaren zabalera bikoiztu behar izan zuten lehenbizi.\nKonponketa kontuan harresiak ematen zuen lanik gehiena, ikusi besterik ez dago zenbat urtetan aritu ziren harresietan lanean: 1286an, 1371n, 1384an, 1385ean, 1387an, 1431n eta 1440an. Gaztelua utzi egin zuten gero, eta ez da harritzeko hain aztarna gutxi izatea.\n1337an ezkonsaritako bahitura gisa erabili zuten gaztelua, eta Aragoiko Pedro IV.ari eman behar izan zioten beste bost gazteluekin. Gauza bera gertatu zen 1404an ere, berriz ere Aragoiko erregeari eman zioten Blanca printzesaren ezkonsaria bermatzeko; beste hiru gazteluekin, orduan. Horrelako kasuetan gazteluzainaren leialtasun-zina baliorik gabe geratzen zen, eta errege edo jaun berriari zin egin behar izaten zioten. Bestalde, gaur egun nazionalitatea deituko geniokeenari ere uko egiten zion gazteluzainak, jaun berriari erabat leialak izateko.\nArguedasko gazteluan gertaturiko anekdoten artean Elvira Castrorena kontatu ohi da. Lapurretan harrapatu omen zuten, baina haurdun zegoenez, umea izateko geratzen zitzaizkion 4 hilabeteak gazteluko ziega batean pasatu behar izan zituen (1307), eta ibaian ito omen zuten erditu zenean.\n1456an, Joan II.ak (1425-1479) Arguedasko herria eta gaztelua saldu zizkion Peraltako Martini, honek Vianako Printzearen aurkako gerran izan zituen gastuengatik-edo. Salmenta baino gehiago gastuen ordaina izan zen, eta beste gaztelu eta herri batzuk baziren tartean.\nZurita kronikari aragoarrak dioenez, Fernando Katolikoagandik berak eman zuen, Nafarroa Garaia konkistatu ondoren (1512), Arguedasko gaztelua suntsitzeko agindua.\nHerriko elizako inguruetatik begiratuta, gazteluaren iparraldeko horma zati bat, arrain-hezurdura egituraz eraikia. (2000)\nHarresia leku gehienetan desagerturik dagoenez, amildegiak eta lubakiak hobeto adierazten dute nondik noraino zen gaztelua. 40 metroko luzera (iparraldetik hegoaldera) eta 30 metroko zabalera (ekialdetik mendebaldera) zituen. Erretena edo lubanarroa, berriz, ekialdetik mendebaldera doa uztai bat eginez iparraldetik, gazteluaren eremua Bardeako mendietatik bereiziz.\nBi harresi lerro eta bi esparru zituen gazteluak, konpontze lanetako agirien arabera, 6 tapiales zen, almenak barne, iparraldeko hormatalaren garaiera. Bardea aldera begira zuen sarrera, eta gutxienez bi dorre zituen alde horretako hormatalak. Ate ezkutu edo beste ate txiki bat zuen kanpoko harresian.\nHerritik ere ikusten dira kanpoko harresiaren aztarnak. Harriak arrain-hezurren egituran taiutuz eraikia du hormataletako bat, eta antzinatasunaren adierazle da hori; XI. mendekoa? Tontorraren hego-mendebaldean da aztarnarik luzeena: 18 metro luze, eta 0'90 metro zabal. Gaur egun sare burdinazko batez loturik daude hormatala eta harriak, mendi erortzeko zorian dagoelako. Beheko aldean porlanez sendotu behar izan dute, bestalde. Bada beste zati interesgarri bat ere kanpoko harresian, hego-ekialdeko izkinan, baina puskaz puska desagertzen ari da.\nDorre nagusiak oholez eta igeltsuz egindako (1371) aldamio moduko bat zuen goiko aldean, zelatarako. Dorre nagusiaz aparte beste hiru dorre txiki ere baziren gutxienez: sarreraren ondoan, bat, kaperatik gertu, labearen ondoan, bestea eta mandio gainean, hirugarrena. Oinplano biribilekoa zen horietako bat.\nArkupez edo aterpez horniturik zeuden gazteluaren lorio nagusiko hiru alde. Etxebizitzak, kapera, espetxea, zalditegia, eraikuntza pilatxoa zen harresien barruko esparruan; horietatik bi besteak baino garrantzitsuagoak edo dotoreagoak omen ziren, eta bata goian eta bestea behean zeudenez, bati goiko jauregia eta besteari beheko jauregia esaten zieten. Eraikuntza bereizia zuen kapera.\nGaur egun, sakonuneak, hormatal eta harri ilara batzuk, besterik ez da bistan gazteluko esparruan, eta oinplano biribileko eraikuntza baten oinarriak, ipar-ekialdean; agirietan aipatzen den dorre txiki zirkularren oinarriak, agian. Gainerakoan, Erdi Aroko zeramika puskak eta teila kondarrak, han eta hemen sakabanaturik.\nHegoaldeko ertzetik gertu den zuloa ur biltegia sarrera zen bere garaian. Gaur egun zabaldurik edo handiturik dago ahoa eta sar daiteke ikustera. Lurra eta harkaitza ebakiz egina da, eta oraindik ere ikus daitezke urari eusteko harriz eta kareorez egin zuten horma. 1384ko agiri batek dioenez, jarioa egin zitzaion eta konpontzen aritu ziren urte horretan. 5 metroko luzera eta 2¿4 metroko zabalera zituen ur biltegiak.\nGazteluko esparrutik kanpora ere bazen eraikuntzaren bat edo beste; dorre bat eta bi barbakana, behintzat. Dorreari albarrana esaten zioten, 1365eko dokumentu batean agertzen denez. Valtierra alderako partean zuen bat eta Bardea alderako sarreraren aurrean, bestea.\nLur azpiko ur biltegi gangadun baten aztarnak, urak ekarritako lurrez beterik. (2000)\nGazteluaren aztarnak diren tontorrera igotzeko, eliza inguruan den La Peña kalea / Yugo santutegirako bidea alde batera utzi, eta ezkerreko kalea hartu behar da, Auzo Berri aldera alegia. Gero, eskuineko lehenengo kalea, Auzo Berri kalea. Mendiaren barrenean amaitzen da kale hori, eta handik gora urak egindako lubaki sakon bat dago eskuinetara, eta bidezidor bat lubanarroraino. 5 minutuko bidea da, gutxi gorabehera. Harkaitzean egindako harmaila batzuk ere badira lubanarrora baino lehen.


Hasiera > Bidaia Europan > Europako Must See Lekuak gurtza\n(Azken aldaketa On: 01/08/2021)\nEurope hasiera da kultur historia sorta bat eta paregabe arkitektura, horietatik gehienak kontinenteko gurtza lekuak bilduma zabala bidez harrapatu. Horregatik gaur, Nik biribildu dugu 3 Demagun izatea dugu absolutua behar-ikusten, Europako hiri ospetsu gehienak batzuk zeharkatuz mundu-mailako ospea eraikinak estaltzen.\n1. San Pedro basilika, Vatikanoko Hiria\nmunduko nazio txikiena hormak barruan kokatua, Vatikanoko Hiria, San Pedro basilika da, zalantzarik gabe, zibilizazio arkitektura eta arte balentriak handienetako bat. orain a erakargarri marrazki 10 urte bat milioi bisitari, egitura harrigarri hau behatoki San Pedro plazan eta harro oparo art historiko konbinazio bat, marmolezko zutabeak, eta Michelangelok diseinatutako mosaikoz estalitako kupula ikonikoa (horietatik goiko igotzeko ditzakezu, behar du, ausartzen zara 491 bidean urratsak!).\nhau hala nola turisten artean leku ezaguna izan arren, dago oraindik soineko kodea zorrotza behartuta bisitatzen aurretik jakitun izan behar duzu. Praka luzeak behar duzu (zentzua film laburrak no, nola beroa Italiako eguzkia dela kontuan hartu gabe), emakumeekin baimentzen gona jada higadura belauna luzera baino. Sorbaldak ere izango dira genero guztiak estalita behar uneoro.\nSan Pedro basilika irekita, egunero 7 am-7pm apirilean irailera eta 7 am-6pm urritik martxora da. Sarrera librea da (nahiz eta sarrera ataletan sarrera kuotak, hala nola, San Pedro Ogasun eta San Pedro Dome bezala), ordea, kontuan izan ilarak hori luzea izan daiteke, ondorioz aireportuko estiloko eskaner eta segurtasun pasatzen den lehen behar duzu.\n2. Sultan Ahmed meskita (Blue Meskita), Istanbul\nTurkiako hiririk transcontinental kokatua, Istanbul, Sultan Ahmed meskita normalean Blue Meskita aipatzen baita bere barruko urdin berezia. Horma Otomandar sultan Ahmed arteko I-ek 1609 eta 1616, egitura ikusgarria hau bai turistiko erakargarri eta gurtza leku aktibo gisa jarduten, Meskita zentzua ez diren worshipers itxita bost eguneroko otoitzak zehar – otoitz orduak hemen kontsultatu daitezke bisitatzen duzun aurretik.\nEz dago soineko kode zorrotza bisitari guztiek atxikitzen meskita sartu aurretik da. Lehenik eta behin, oinetakoak kendu behar eta meskita dohainik emandako plastikozko poltsa argi jartzen – orduan duzu aukera zure oinetakoak uzteko cubby zulo batean edo poltsa eraman zurekin. Orduan zure arropa da, gizonen arropa solteak aukera behar, eta ziurtatu bere hankak estaltzen dira, saihestuz, hala nola txalekoak eta film laburrak paperen. Emakumeek arropa askea ere eraman beharko lukete besoak bermatzen dituzten bitartean, hankak, eta ile puntu guztietan estaltzen dira. Bitarteko honek emakumeak direla espero zapia janztea denean barruan eta, hau bezain beste ez-musulmana Mendebaldeko bisitarientzat kontzeptu berri bat izan daiteke, ikasteko gomendatzen dugu nola behar bezala jantziko xume arropa ezinbestekoa honetan bidaiatu zuen aurretik.\nSarrera librea da (nahiz dohaintza txiki bat eraikinaren mantentze orokorrari laguntzea da irteera gainean animatu) eta, barruan behin, flash dituzten argazkilaritza baimentzen, Oraindik free esan duzu meskita barrualdea ikusgarria snaps ugari hartu. Jakina, doa esan gabe, Sultan Ahmed meskita da oraindik bezala gurtza leku aktiboa dela, Ziur egon lasai eta bai eraikinaren eta edozein worshipers errespetuzkoa zure bisita zehar jarraituko dute.\n3. The Sagrada Familia basilika, Bartzelona\nLa Sagrada Familia basilika ikoniko Espainiako mugarri bihurtu da, Izan ere eraikinaren oraindik eraikitzen ari – lanak hasi arren 1882, nik gaur egun ez espero bete beharreko arte 2026! Halere, erdi-osoa eliza katoliko hau da dagoeneko arkitektura maisulan bat, dela eztabaidaezina behar-ikus bisitariek erakargarri bat egiteko, mundu osoko.\nchurchgoers eta bisitariek mendeko 19ko hamarkadatik irekita, The Sagrada Familia basilika jaso duzu 4.5 Urtero milioi bisitari eta orain salgai sartzeko sistema funtzionatzen ondorioz – these are available to buy online up to two months before the date of your visit. Sarreren sarrera finko aldiz lan egiteko pilaketak murrizteko bide gisa, ordea, behin Oraindik duzu barruan Oraindik free betiere pasatzeko ikusgarriak barrualdean miresten nahi duzun bezala. ahalbidetuz gomendatzen dugu gutxienez 2 ordu behar bezala arkitektura harritzekoa honetan hartu. For bisitari eliza zerbitzu bat joateko bila, masa da igandero 9etatik ospatu eta 8pm larunbatean, iraunkorrak 1 Ordu eta ari da hainbat hizkuntzatan burutu.\nLa Sagrada Familia basilika ofizialki soineko eliza katoliko kodea estandarra inplementatzen, ordea, horrek ez du joera gisa zorrozki behartuta egongo da gisa Sultan Ahmed meskita edo San Pedro Basilikan da. izate hori esan, oraindik gure gomendioa soinekoa kode hau ahal den neurrian jarraitu, Edozein headwear kendu behar duzu sarrera gainean esanahia, jantziko egokia gorputzaren goiko arropa zure bizkar estaltzen duen, atzera, eta midriff eta higaduraren legwear hori izterrean beheko azalak.\nEuropako beste hainbat hasiera da leku eder gurtza benetan enkapsulatu arkitektura eta erlijio inspirazioa boterea paregabea du. Leku horiek ikusteko lehen eskuko, bidaiatzeko kontinentea trenez eta erreserbatu Save A Train to leave no stone upturned across Europe’s many sights and attractions.\nEgin nahi duzun embed gure blog post “3 Europako Behar-ikusi Lekuak gurtza Of” zure gune kalera? Bai hartu dezakezu gure argazkiak eta testua eman digu, eta kreditu batekin esteka hau, blog post. Edo egin klik hemen: https://iframely.com/embed/https%3A%2F%2Fwww.saveatrain.com%2Fblog%2Feurope-places-worship%2F%3Flang%3Deu (...)- (Joan behera apur bat ikasi Kodea ikusi)\nZure erabiltzaile mota izan nahi baduzu, Horietako gidatuko dezakezu zuzenean gure orrira esteka goian edo embed.ly link erabili.\nhonako lotura, gure Ezagunenak tren bideak aurkituko duzu – https://www.saveatrain.com/routes_sitemap.xml, Lotura honek ingelesa ibilbide lurreratzea orriak baino ez da, baina baita behar dugu https://www.saveatrain.com/tr_routes_sitemap.xml, eta tr alda dezakezu fR edo de eta zure aukerei hizkuntzetan gehiago.\nLaSagradaFamilia Mosque tren bidaiak traveltips vaticancity worship\nEduki sortzailea eta emakume islamiar harroa naiz nire denbora librean edukia idazten dut eta nire lana abayak egitea da, hijabak eta emakumeentzako arropa islamiko apala. - Hemen klik egin dezakezu harremanetan me


Biblia/Efesoarrei — Wikiteka\n5961Biblia — Efesoarrei\n1 Nik, Paulok, Jainkoak hala nahirik, Kristo Jesusen apostolu naizen honek, Efeson bizi zareten fededunoi, Kristo Jesusengan sinesten duzuenoi, idazten dizuet. 2 Jainko gure Aitak eta Jesu Kristo Jaunak eman biezazkizuete grazia eta bakea.\n3 Goretsia izan bedi Jainkoa, Jesu Kristo gure Jaunaren Aita, zeruan, Kristoren bitartez, Espirituaren ondasun oroz bedeinkatu gaituena! 4 Kristorengan aukeratu gintuen mundua mundu izan baino lehen, haren aurrean santu eta akasgabe izan gaitezen maitasunez. 5 Bere onginahiak eraginda ordutik zuen erabakia, Jesu Kristoren bitartez gu seme-alabatzat hartzea, 6 bere Seme maitearengan eskuzabal eman digun dohain zoragarria berarentzat gorespen-kantu bihur dadin. 7 Semeak bere heriotzaz askapena eta bekatuen barkamena lortu dizkigu, Jainkoaren eskuzabaltasun agorrezinaren erakusgarri; 8 bere eskuzabaltasunaren dohainak oparo isuri ditu gure gainera, jakinduria eta ezaguera oroz gu hornituz. 9 Bere asmo ezkutua, bere onginahiaz erabakia zuen asmoa, ezagutarazi digu: 10 historia bere betetasunera eramatea, gauza guztiak, nola zerukoak hala lurrekoak, Kristo buru dela, batean bilduz. 11-12 Honen bitartez gara oinordeko gu ere, lehendik Mesiasengan itxaropen genuenok, gauza guztiak berak nahi bezala egiten dituen Jainkoak aurrez aukeratu baikaitu bere asmoaren arabera, bere aintzaren gorespen-kantu izan gaitezen.\n13 Eta zuek ere egiaren mezua, salbatzen zaituzten berriona, entzun eta Kristorengan sinetsi duzuenok, aginduriko Espiritu Santuak zigiluz bezala markatu zaituzte; 14 Espiritua da hartuko dugun ondarearen garantia, harik eta Jainkoak bere egin duen herria askapen osora iritsi arte eta haren aintzaren gorespen-kantu izan gaitezen arte.\nKristo gure Jaunaren nagusigoa\n15 Horregatik, Jesus Jaunarengan nola sinesten duzuen eta fededun guztiak nola maite dituzuen jakinik, 16 etengabe ari natzaio Jainkoari zuengatik eskerrak ematen, ene otoitzetan zuetaz oroituz. 17 Jesu Kristo gure Jaunaren Jainkoak, aintza guztia dagokion Aitak, jakinduria eta goi-argia eman diezazkizuela, bera zer-nolakoa den sakonki ezagutzeko. 18 Argi ditzala zuen barruko begiak, jakin dezazuen zer itxarotera deitu zaituzten, zeinen zoragarria den fededunentzat ondare gisa prestatua duen aintza 19-20 eta zeinen handia den sinestedunen alde erabiltzen duen bere ahalmena. Indar ahaltsu hori Kristorengan erakutsi zuen Jainkoak, hura hilen artetik piztu eta zeruan bere eskuinaldean eserarazi zuenean. 21 Munduko aginte, botere, indar eta nagusigo ororen gainetik eta, mundu honetan ez ezik, datorren munduan ere aipagarri den edozeinen gainetik ezarri zuen. 22 Dena jarri du Jainkoak Kristoren oinazpian, eta berau egin du denen gainetik Elizaren buru. 23 Eliza haren gorputza da, unibertsoa erabat betetzen duen Kristok erabat betea.\nKristok dohain hutsez salbatu\n1 Zuei dagokizuenez, hilik zeundeten zeuen hutsegite eta bekatuetan, 2 hori baitzen zuen jokabidea garai batean, mundu honen joerei jarraituz: munduan agintzen duten indarren buruzagiaren menpeko zineten, jende errebeldeagan ari den espirituaren menpeko. 3 Gu guztiok ere hala bizi izan ginen lehen: geure giza grina txarrei jarraituz, geure grina eta burutapen gaiztoek agindutakoa betez; izatez, guk ere Jainkoaren zigorra merezi genuen, beste guztiek bezala. 4 Baina Jainkoak, hain baita errukitsua eta halako maitasun neurrigabez maitatu baikaitu, 5 geure bekatuengatik hilik geundelarik, bizia eman zigun Kristorekin batera --onginahi hutsez salbatu zaituzte!--; 6 eta Kristo Jesusekin batera eta berarengan piztu gintuen eta zeruetan eserarazi. 7 Horrela, Kristo Jesusengan gurekiko hain ona izanez agertu nahi izan die datozen gizaldiei zeinen ugaria eta eskuzabala den bere onginahia. 8 Dohain hutsez zarete salbatuak sinesmenaren bidez; eta hau ez dator zuengandik, baizik eta Jainkoaren emaitza da; 9 ez dator egintzetatik, inor harro ez dadin. 10 Izan ere, Jainkoak eginak gara; Kristo Jesusengan sortu gaitu, on egiten saia gaitezen, Jainkoak guretzat aurrez erabakia zuen bezala.\nKristo bakegile eta batasungile\n11 Zuei, jaiotzaz jentil zaretenoi, juduek, gorputzean egina duten erdainkuntzagatik <<erdainduak>> diren horiek, <<erdaingabe>> deitzen zizueten. Ez ahaztu 12 lehenago ez zenutela Mesiasik, ez eta parterik ere Israel herriko eskubideetan; ez zenutela zerikusirik Jainkoaren agintzari eta itunekin, eta itxaropenik gabe eta Jainkorik gabe bizi zinetela munduan. 13 Orain, berriz, Kristo Jesusenak eginik, garai batean urruti zinetenok, hurbildu egin zarete Kristoren heriotzari esker. 14 Izan ere, Kristo da gure bakea. Bat egin ditu berak bi herriak, bereizten zituen etsaigoaren hesia deseginez. Bere gorputzean 15 baliogabetu egin du legea bere agindu eta arauekin, eta bi herriekin gizadi berri bakarra sortu du bere baitan, bakeak eginez. 16 Bi herriak Jainkoarekin adiskidetu ditu eta gurutzeko heriotzaren bidez gorputz bakar batean elkartu, beraien arteko etsaigoa suntsituz. 17 Bere etorrerarekin bakearen berriona hots egin zigun: bakea zuei, urruti zinetenoi, eta bakea hurbil zirenei. 18 Zeren bai batzuk eta bai besteok hurbil baikaitezke Aitarengana Espiritu berarengan elkarturik. 19 Ez zarete, beraz, ez arrotz, ez atzerritar, Jainkoaren herriko kide baizik eta Jainkoaren familiako, 20 apostolu eta profeten oinarri gainean eraikiak, Kristo Jesus bera giltzarri delarik. 21 Kristo Jaunarengan ongi finkaturik, eraikin osoa haziz doa, Jainkoari sagaraturiko tenplu bihurtzeraino. 22 Kristoren bitartez, eraikinaren parte zarete zuek ere besteekin batera, Espirituak eraginda Jainkoaren bizileku bihurtzeraino.\nPaulok Jainkoaren asmo ezkutua hots egin\n1 Hori dela eta, ni Paulo, jentil zaretenon onerako Kristo Jesusen preso naizen hau... 2 Jakingo duzue, noski, Jainkoak bere onginahian zuekiko eman didan eginkizuna; 3 agerpenez jakinarazi zidan bere asmo ezkutuaz ari natzaizue, goraxeago laburki idatzia dizuedanaz, alegia. 4 Hori irakurriz, bada, ikus dezakezue nola ulertzen dudan nik Kristoren misterioa. 5 Misterio hau ez zitzaien iragandako gizaldiei jakinarazi; orain, ordea, Espirituaren bidez bere apostolu santuei eta profetei agertu die Jainkoak. 6 Eta hauxe da Jainkoaren asmo ezkutua: Kristo Jesusen bitartez eta berrionari esker, jentilok oinordekide izatea, Kristorekin gorputz bat bera osatzea eta agintzari beraren partaide izatea. 7 Berrion honen zerbitzari egin nau Jainkoak onginahi hutsez, bere ahalmen indartsuaz eman didan dohainez. 8 Neuri, fededun guztien artean txikiena naizen honi, dohain hau eman zait: Kristoren neurrigabeko aberastasuna jentilei hotsegitea, 9 eta Jainkoarengan, gauza guztien egileagan, betidanik gordea zegoen asmo ezkutua nola ari den betetzen guztiei argi erakustea. 10 Horrela, agerian jartzen zaie orain, Elizaren bitartez, zeruetako aginte eta botereei Jainkoaren era guztietako jakinduria, 11 aurrez betidanik berak zuen eta Kristo Jesus gure Jaunarengan bete duen asmoaren jakinduria. 12 Kristori esker eta beronengan dugun sinesmenaren bitartez ausartzen gara konfiantza osoz Jainkoarengana hurbiltzera. 13 Ez galdu, bada, adorea zuengatik jasaten ditudan atsekabeak direla eta, hauexek baitituzue zeuen aintza.\n14 Horregatik, belauniko jartzen naiz Aitaren aurrean, 15 bai zeruan eta bai lurrean familia ororen sorburu denaren aurrean, 16 eta hau eskatzen diot: bere aintzaren aberastasunari dagokionez, sendo zaitzatela Espirituaren indarrez, barrutik hazi zaitezten; 17 bizi dadila Kristo zuen bihotzetan sinesmenaren bidez eta izan dadila maitasuna zuen bizitzaren erro eta oinarri. 18 Horrela ulertu ahal izango duzue, fededun guztiekin batera, zeinen zabal eta luze, garai eta sakon den Kristoren maitasuna; 19 ezaguera ororen gainetik dagoen maitasun hori ezagutuko duzue, horrela Jainko-izateaz erabat betez joan zaitezten. 20 Jainkoari, guregan darabilen bere indarraz gauza guztiak guk eska nahiz pentsa dezakegun baino askoz hobeki egin ditzakeenari, 21 aintza Elizan eta Kristo Jesusengan, gizaldiz gizaldi eta menderen mendetan. Amen.\n1 Nik, Jaunarengatik preso nagoen honek, hartu duzuen deiari dagokionez bizi zaiteztela eskatzen dizuet. 2 Izan apal, otzan eta jasankor, elkar maitekiro eramanez. 3 Saia zaitezte Espirituak ematen duen batasunari eusten, elkartzen zaituzten bakeaz. 4 Bat bakarra da gorputza eta bat bakarra Espiritua, egin zaizuen deiari dagokion itxaropena ere bat bakarra den bezala; 5 bat bakarra Jauna, bat bakarra sinesmena, bat bakarra bataioa, 6 bat bakarra guztien Jainkoa eta Aita, guztien gainetik dagoena, guztien bidez ari dena eta guztiengan bizi dena.\n7 Baina gutariko bakoitzak Kristok eman nahi izan dion neurrian hartu du dohaina. 8 Horregatik dio Liburu Santuak:\nGorenera igo zenean, gatibuak berekin eraman zituen eta gizakiei dohainak eman zizkien.\n9 Igo zela esatean, zer esan nahi du, aurrez beheko lur honetara jaitsi zela baizik? 10 Jaitsi zen hura, zeru gorenera dena betetzera igo dena bera da. 11 Bera da batzuk apostolu egin zituena, beste batzuk profeta, beste batzuk berrionaren hotsegile, beste batzuk artzain eta irakasle. 12 Horrela, gai egiten ditu fededunak beren zerbitzu-lanerako eta Kristoren gorputza hazarazteko, 13 harik eta denok elkarrekin sinesmen eta Jainkoaren Semearen ezagutza berbera izan arte, heldutasun beteko pertsona, Kristoren betetasunaren neurriko izatera iritsi arte. 14 Ez gaitezen haur izan, edozein irakaspen-haizek astinduak eta harat-honat eramanak, uste okerretan erorarazteko trebe den jende maltzurrak engainatuak. 15 Alderantziz baizik, maitasunean benetakoak izanez, hazi gaitezen gauza guztietan, Kristori gero eta gehiago egokituz. Bera da burua 16 eta berak ematen dizkio gorputz osoari barne-lotura eta batasuna, atal guztiek, bakoitzak bere jarduera bereziaren arabera, gorputz osoaren alde egiten duten elkarlanaren bitartez; horrela, gorputza haziz eta maitasunean osoki eraikiz doa.\nBizitza zaharretik berrira\n17 Hona, bada, zer esaten eta zinez eskatzen dizuedan Jaunaren izenean: ez zaiteztela bizi sinesgabeak bizi diren bezala; buruarinak dira 18 eta adimena ilundua dute; Jainkoaren bizitzatik urruti bizi dira, beren burugogorkeriagatik ezjakintasunean murgilduak baitaude. 19 Zentzu morala galdurik, lizunkeriara jo dute, aseezineko antsiaz era guztietako bizioetara emanak bizitzeko. 20 Ez da hori Kristo ezagutzean zuek ikasi duzuena. 21 Entzun duzue, izan ere, hartaz hitz egiten eta, Jesusi dagokion egiazko irakaspenaren arabera, hau ikasi duzue: 22 alde batetik, zuen lehengo bizierari uko egin eta giza izaera zaharra, grina engainagarrien eraginez hondatua, erantzi egin behar duzuela; 23 eta, bestetik, zeuen gogo-bihotzak berritu 24 eta giza izaera berria, Jainkoaren irudira sortua, jantzi behar duzuela, Jesusen egiaren arabera biziera zuzena eta santua eramateko.\n25 Bazter ezazue, beraz, gezurra eta esan egia nork bere lagun hurkoari, guztiok elkarren atal baikara. 26 Haserretzen bazarete ere, ez heldu bekatu egiteraino; zuen haserreak ez beza eguzkia sartu arte iraun. 27 Ez eman inolako aukerarik deabruari. 28 Lapur denak ez dezala aurrerantzean ostu, saia dadila baizik bere eskuz lan egiten, beharrean dagoenari zer eman edukitzeko. 29 Ez bedi atera zuen ahotik hitz zakarrik, baizik eta, zerbait esan behar baduzue, ona eta egokia eta entzun dezatenen onerako izan dadila. 30 Ez nahigabetu Jainkoaren Espiritu Santua, horrekin markatu baitzaituzte Jainkoak zigiluaz bezala, askapen-egunean zuek bereizteko. 31 Ez bedi izan zuen artean zakarkeriarik, ez haserrerik, ez gorrotorik, ez garrasirik, ez irainik, ez eta inolako gaiztakeriarik ere. 32 Izan zaitezte elkarrentzat on eta bihozbera, elkarri barkatuz, Jainkoak Kristoren bitartez barkatu dizuen bezala.\n1 Izan zaitezte, beraz, Jainkoaren antzekoak, beraren seme-alaba maite zaretenez. 2 Bizi zaitezte maitasunean, Kristoren antzera, berak maite izan baikintuen eta bere burua gure alde eman baitzuen, Jainkoak atseginez onartzen duen oparitzat eskainiz. 3 Aipatu ere ez egin zuen artean lizunkeria edota inolako bizio eta gutiziarik, fededunei dagokienez; 4 ez eta gordinkeria, kirtenkeria edota zorakeriarik ere; hori guztia ez baita itxurazkoa. Aitzitik, eman eskerrak Jainkoari. 5 Zeren jakizue, lizun, zikin eta gutiziatsu bakar batek ere --halakoa sasijainkozalea baita-- ez duela Kristoren eta Jainkoaren erreinuko ondarean parterik izango.\nJokatu argiaren partaide bezala\n6 Ez zaitzatela inork argudio hutsalez lilura, horrexegatik pizten baita Jainkoaren haserrea errebeldeen aurka. 7 Ez izan halakoen kide. 8 Izan ere, garai batean ilunpetan bizi zineten; orain, aldiz, argitan bizi zarete, Jaunarekin bat eginik. Jokatu, beraz, argiaren partaide zaretenez; 9 argiaren fruitua onginahia, zintzotasuna eta egia oro dira. 10 Azter ezazue zer zaion Jaunari atsegin, 11 eta ez hartu parte ilunpetan bizi direnen alferrikako egintzetan; sala itzazue, ordea, 12 lotsagarri bai eta horiek isilean egin ohi dutena aipatzea ere. 13 Baina argiak salatzen duen guztia agerian gelditzen da, 14 eta agerian gelditzen dena argi bihurtzen. Horregatik esan ohi da:\nEsna zaitez, lo zauden hori, jaiki hilen artetik eta Kristok argituko zaitu.\n15 Begira, bada, arretaz, nola zabiltzaten; ez jokatu ergel, zentzuz baizik, 16 egokieraz baliatuz, garai txarrak baititugu. 17 Ez izan, beraz, burugabe, baizik eta saiatu Jaunaren nahia zein den ulertzen. 18 Ez mozkortu, ardotik nasaikeria baitator; aitzitik, bete zaitezte Espirituaz, 19 zeuen artean salmoak, gorazarreak eta kantu inspiratuak abestuz. Kantatu eta egin gorazarre Jaunari bihotz-bihotzez, 20 gauza guztiengatik Jainko Aitari etengabe eskerrak emanez, Jesu Kristo gure Jaunaren izenean.\n21 Izan zaitezte elkarren menpeko, Kristori diozuen begiruneagatik. 22 Emazteak izan daitezela beren senarren menpeko, Jaunaren menpeko bezala, 23 senarra emaztearen buru baita, Kristo Elizaren buru den bezala, bere gorputza den Elizaren salbatzaile delarik. 24 Eliza Kristoren menpeko den bezala, izan bitez emazteak ere denetan senarren menpeko. 25 Senarrok, maita itzazue zeuen emazteak, Kristok ere Eliza maitatu eta beronen alde bere burua eman zuen bezala. 26 Bere burua eskainiz, sagaratu egin zuen Eliza, urez eta hitzaren indarrez garbituz. 27 Horrela prestatu zuen beretzat Eliza distiratsua, zikinik eta zimurrik edo antzeko deusik gabea, Eliza santu eta kutsagabea. 28 Era berean, senarrek ere beren gorputza bezalaxe maitatu behar dituzte emazteak. Emaztea maite duenak bere burua maite du. 29 Ez du inork bere gorputza gorrotatzen, baizik eta jaten eman eta zaindu egiten du, Kristok Elizarekin egiten duen bezala; 30 eta gu guztiok gorputz horren atal gara. 31 Horregatik, gizasemeak bere aitamak utziko ditu eta emazteari elkartuko zaio, eta biak bat izango dira. 32 Handia da misterio hau, eta nik Kristori eta Elizari loturik ikusten dut. 33 Dena dela, zuetariko bakoitzak maita beza emaztea bere burua bezala, eta emazteak izan biezaio begirune senarrari.\n1 Seme-alabok, izan zaitezte gurasoen esaneko, hori baita zuzena Jaunarenak direnentzat. 2 Ohoratu aitamak, hori baita berekin agintzari bat daraman lehen mandamendua, hau da: 3 Luzaroan bizi eta zoriontsu izan zaitezen lurraldean. 4 Gurasook, ez sumindu seme-alabak; hezi itzazue, ordea, Jaunari dagokion bezala irakatsiz eta zentzaraziz.\nNagusiak eta esklaboak\n5 Esklabook, izan mundu honetan nagusi dituzuenen esaneko, erabateko begirunez eta bihotz-bihotzez, Kristoren esaneko bezala; 6 ez jagolearen begiradapean edo gizakiei atsegin izateko bakarrik, Jainkoaren nahia gogoz betetzen duten Kristoren esklabo bezala baizik. 7 Bete ezazue gogo onez zeuen zerbitzua, Jaunarentzat bezala eta ez gizakientzat. 8 Badakizue, egindako ongiaren neurrian sarituko duela bakoitza Jaunak, esklaboa nahiz librea izan. 9 Zuek ere, nagusiok, joka ezazue era berean esklaboekin, mehatxurik egin gabe; hartu kontuan haien eta zuen nagusia zeruan dagoela, eta hark ez duela bereizkeriarik egiten.\nGaizkiaren aurkako borroka\n10 Bukatzeko, sendo zaitzatela Jaunak bere indar ahaltsuaz. 11 Har itzazue Jainkoak ematen dizkizuen armak, deabruaren maltzurkeriei aurre egiteko gai izan zaitezten. 12 Gure borroka, izan ere, ez da hezur-mamizko arerioen aurkakoa, goiko espiritu gaiztoen aurkakoa baizik, mundu ilun honetako aginte, ahalmen eta botereen aurkakoa. 13 Horregatik diotsuet: Hartu Jainkoak ematen dizkizuen armak, une txarrean gogor eutsi eta zailtasun guztiak, atzera egin gabe, gainditu ahal ditzazuen. 14 Zutik, beraz! Lotu gerrikotzat egia, jantzi bularrekotzat zintzotasuna 15 eta oinetakotzat bakearen berriona zabaltzeko ardura. 16 Eduki beti besoan babeskitzat fedea, etsaiaren suzko geziak oro itzali ahal izateko. 17 Hartzazue burukotzat salbamena, eta ezpatatzat Espirituaren ezpata, hau da, Jainkoaren hitza. 18 Egin otoitz eta eskariak etengabe, Espirituaren indarrez. Egon erne, beila eginez, fededun guztien alde erreguan lehiatsu; 19 bai eta nire alde ere, Jainkoak hitz egokia ahoan jar diezadan, berrionaren misterioa ausardiaz adierazteko. 20 Berrion honen bozeramaile naiz kate artean; Jainkoak ausardia eman diezadala, behar bezala hots egin dezadan.\n21 Nire gorabeherak eta zertan ari naizen zuek ere jakin ditzazuen, Tikiko anaia maite eta Jaunaren zerbitzari leialak emanen dizue guztiaren berri. 22 Horretarakoxe bidaltzen dizuet, nire berri eman diezazuen eta adorez bete zaitzaten. 23 Jainko Aitak eta Jesu Kristo Jaunak eman diezazkietela senideei bakea eta maitasuna fedearekin batera. 24 Grazia Jesu Kristo gure Jauna maitasun iraunkorrez maite duten guztiekin. \_z\nOrrialdearen azken aldaketa: 2 ekaina 2021, 21:07.


Bi aldagela berri izango ditu Ellakuriko kirol zelaiak - Laudio - Aiaraldea.eus\nBi aldagela berri izango ditu Ellakuriko kirol zelaiak\nIzar Mendiguren Cosgaya 2018-09-14 11:37\nEllakuriko aldagelak berrituko dituzte, besteak beste. / Aiaraldea.eus\n125.643€ bideratuko dira kirol azpiegitura hobetzeko obretara: bi aldagela berri, bulego bat, komunak eta arrapala egokituko dituzte, besteak beste.\nEllakuriko kirol zelaia hobetzea izango da Laudioko Udalaren hurrengo inbertsioa. Amets Meatza Castañares zinegotziak aurreratu duenez, oinarriak onartu berri dituzte lizitazioari ekiteko. Hala, enpresa irabazleak bi hilabete izango ditu obra gauzatzeko.\n"Harmaila azpiko solairua da egokituko duguna, egungo egitura batzuk kendu eta berriak jarrita". Gaur-gaurkoz 4 aldagela daude, baina urte amaierarako 6 egongo dira; beste bi jarriko dituzte eta. Horrez gain, arrapala ipiniko dute eskaileren aldamenean, irisgarritasuna hobetzeko. Funtsean, honako espazioak egokituko dira: komuna, bi aldagela, bulegoa, hornidura elektrikoen gela eta pasilloa.\nArrazoiez galdetuta, Ellakuriko zelaiaren erabilera nabarmen handitu dela dio Meatzak. Izan ere, lehen CD Laudiok eta Atletismo Klubak baliatzen zuten nagusiki; baina, orain, Altzarrate futbol taldeak ere bertan entrenatzen du: "Proiektua egiteko elkarte horiekin bilerak egin ditugu".\nAldagela berriekin bestelako kirol jardueren antolakuntza hobetzea espero dute. Futbola da bertako kirol praktikatuena, baina atletismoa, ziklokrossa eta bestelako praktikak baliabide gehiagorekin garatzeko egin dute inbertsioa, "herritarrena izango da aldagela, ez futbolariena".


Asier Sustaeta, "Korosagasti" filmeko zuzendaria\nAsier Sustaeta, “Korosagasti” filmeko zuzendaria –\nJatorriz Gaur8-n argitaratua\nAsier Sustaetak (Azpeitia, 1979) ez du ikus-entzunezkoekin lotutako inongo ikasketarik egin, baina betidanik gustatu zaio kamara artean ibiltzea. Musika talde batzuetan jotakoa da duela zenbait urte, eta testuinguru hartan ohartu zen asko gustatzen zitzaiola bideoklipak egitea. Bere adiskide Oihan Amezua eta Asier beste zenbait lagunekin bildu eta Erabaki Produkzioak sortu zuten. Bakoitzak badu bere ofizioa, eta ondoren ahal duten denbora eskaintzen diote proiektuari, baina azkenean, Sustaetak defenditzen duenez, emaitza profesional bat lortzeko. “Oinaze egoitzak” laburmetraiarekin sari bat jaso zuten Lekeitioko zinema jaialdian; “Aio” film laburra ere saritua izan zen, eta Sustaeta bertan estreinatu zen zuzendari bezala. Haien azken lana “Kronos” izan da, dezente denbora hartu zien ekoizpena.\nOrain bete-betean murgildu dira “Korosagasti” filmaren ekoizpenean, eta Azpeitiko esklaboen komentuan dute estudioa. Pelikulak 1926an Beizaman gertatutako krimena kontatuko du, eta suspense filma izango da.\nNola otu zitzaizuen Beizamako krimenaren inguruko pelikula bat egitea?\nAzpeitian udalak eta kultur mahaiak sormen beka bat abiatu zutela jakin eta egun berean sekulako kasualitatea gertatu zitzaidan. Sarean nabigatzen nenbilela eskaintza batekin egin nuen topo: norbait duela 90 urteko egunkari bat saldu nahian zebilen. Egunkaria begiratzen hasi eta… han zegoen dena. “Los asesinos del crimen de Beizama”, argazkiak…\n“Aio” laburmetraia genero beltzekoa dela esango nuke, eta grabatu genuenean aktore lanetan aritu zen Pedro Otaegi beizamarra.Hark kontatu zigun Beizamako kasuarekin ere bazegoela nahikoa mami pelikula bat egiteko, baina beno, ideia ahanzturan geratu zen.\nBaina egunkari zahar horrek berriro jarri zuen ideia mahai gainean…\nZazpi bat urte pasako ziren elkarrizketa hura izatetik egunkariarekin topo egin arte. Ez genuen proiekturik, baina sormen bekak horretarako aukera sor zezakeen, eta heldu egin genion. Egunkariaren argitaratze datatik abiatuta hemeroteka ezberdinetan ibili ginen ikerketak egiten, egunkari piloa deskargatzen, eta kronika bat osatzen hasi ginen. Hiru egunkari alderatzen ibili ginen: La Voz de Guipúzcoa, El País Vasco eta Argia. Batzuk argi eta garbi defenditzen zituzten Lizardi baserrikoak, susmagarri nagusiak; beste batzuk, ordea, parean tokatzen zenari botatzen zioten errua. Pentsatu genuen kronika osatu, hedabideen arteko alderaketak egin, eta egia hor nonbait ibiliko zela.\nObjektiboki, eta gertaeretara mugatuta: zer gertatu zen Beizaman?\n1926eko azaroaren 14ean Korosagasti baserrian hilik topatu zituen bere ahizpa eta ama Jazinta Odriozolak. Jazinta Tolosan bizi zen. Azpeitiko epaitegia arduratu zen kasuaz, eta atxiloketa mordoa egin ziren, berrogeitik gora. Arrazoi ezberdinak egon ziren atxiloketen atzean, tartean blusa beltza eramatea! Jazinta Tolosan ikusi omen zutelako blusa beltz bat zeraman gizon batekin hizketan… batek daki garai hartan zenbait blusa beltz egongo ziren etxe bakoitzean! Bat baino gehiago blusa lur-azpian ezkutatzen ibili omen, pentsa…\nZabaldu zen beste kontu bat izan zen Korosagastikoek txahala saldu zutela, eta erosi zuena pagatutako diruaren bila itzuli zela baserrira. Horren ondorioz ganadu tratante ugari susmopean izan ziren. Egun horietan Beizamatik ijito familia bat pasa zen, eta familia osoa atxilotu zuten. Azkenean Itsasondoko Lizardi auzokoak atxilotu zituzten, Aranzegitarrak, eta haiek izan ziren susmagarri nagusiak (ama eta alaba gazteena izan ezik beste denak atxilotu zituzten).\nSei edo zazpi hilabeteko prozesu judizial bat etorri zen ondoren, eta epaiketan zehar jakin zen Jazinta ahizpa eta ama hiltzen saiatu zela aurretik, pozoindutako sagar batzuekin. Baina epaiketaren amaieran dekretu bat iristen da Donostiatik: denak kalera. Ez omen zegoen aski froga epai bat emateko.\nHorretaz aparte, aipatzen da 14 urte beranduago, Itziarren, apaiz batek pulpitutik esan zuela Beizamako krimena burutu zuen gizonak hilzorian aitortu ziola egin zuena.\nHori litzateke, laburtuta, gertatu zena. Baina aztertu duzuen informazio guztia barneratu ondoren, ordea… zein da gertatu zenaren inguruan duzuen iritzia?\nZergatik askatu zituzten Lizardikoak? Guk gure susmoak dauzkagu. Badakigu Aranzegi familia boteretsua zela: baserriaren jabeak ziren, ganadu asko zeukaten, lur mordoa, zerrategi bat… Elizarekin harreman oso ona zeukaten, eta ermita bateko teilatua konpontzeko diru asko eman zuten.\nBadakigu Elizak nola funtzionatzen duen, nola funtzionatzen zuen… Kontua da erruduntzat jo zuten gizon hark, Itziarko Santuaran baserriko Luxiano (“Mekatxis” ezizena zuena), aurretik ere bazeukala hildakoren bat bere bizkar, eta kulpa hiltzaile bati botaz gero ba jendea ez da asko harritzen.\nGure ondorioa da bazeudela nahikoa froga, Lizardin Korosagasti baserriko gauzak topatu zituztelako. Nabarmena zen Korosagastin izan zirela. Epaileak berak aitortu zuen kazetarien aurrean Korosagastin egindako gazta batzuk topatu zituztela Lizarditarrenean…\nLehen aipatu duzu egia topatzeko nondik-norako bat hedabideek ziotena alderatuta topatzen ahalegindu zinetela. Zuentzat, norabide horrek Lizardira al darama?\nNahiko argudio daude. Ez da gaztarena bakarrik, odoldutako arropa ere topatu zuten, eta Lizardikoek esan zuten egun hartan txahal bat jaio zela baserrian eta erditzeko odol-arrastoak zirela arropetakoak. Guretzat gakoa deklarazioetan dago. Denek adierazpen bateratu bat osatu zuten, baina batek kale egin zuen, eta gauza oso ezberdinak esan. Hori dena jakin eta gero, kalera? Traturen bat izango zen tartean.\nErauskin Errotarik errugabetzat jotzen ditu Lizardikoak bere bertsoetan, eta Goierri eta Urola inguruko jende gehiena iritzi berekoa zen.\nBai, eta ez hori bakarrik, kazetari batzuk ere. “El País Vasco” egunkarira jo (egungo Diario Vasco) eta lau orrialdeko erreportaje grafiko bat aurkitu genuen, Aranzegi familiakoen zazpi edo zortzi erretratuekin. Zuriketa lan bat zen, hedabide bat haien zerbitzura nahi zutena esateko. Omenaldi bat ere antolatu zieten herrian.\nHau dena ez da nire susmoa bakarrik. Hiru pertsonak Beizamako krimenaren inguruan bildutako dokumentazio guztia eraman genuen etxera, bakoitzak dena bere kasa aztertu, eta ondorio berdinera iritsi ginen: “honek egin du, eta honengatik”.\nTestuingurura jota, uste duzu krimenaren harira talka bat bizi izan zela hirigune erdaldundu eta landa eremu euskaldunaren artean?\nBai, handia gainera. Epailea belarrimotza zen, gaztelarra; Beizamakoak ulertu ulertuko zuten zerbait gazteleraz, baina hitz egin dena euskaraz egiten zuten. Kexu agertu zen epailea kazetarien aurrean, akusatuek erantzuteko hartzen zuten denborak aukera handiagoa ematen zielako erantzuna bera prestatzeko; ezin zituen sorpresaz harrapatu. Gainera ziur zen adarra jotzen ziotela. Jazintaren kasuan, Tolosan bizi zen, neskame erdaldun batzuen etxean hiru urtez… eta epaileak zer esango zuen ba? “Etxekoei ulertzen die eta niri ez?”\nBaserri jabe edo euskaldun jendea gutxietsi baino, hedabideek bordetan bizi ziren artzainen kontra jo zuten: “hombre tosco y sombrío, de pocos amigos…” Irudi hori zabaldu zuten.\nGipuzkoan gertatutako lehen krimen mediatikoa izan al zen?\nEgunkariek bazeukaten presentzia, baina ez dakit irratia zenbateraino zegoen zabaldua, irratitik ezin izan dugulako ere ezer jaso kronika osatu ahal izateko. Argazkigintzak ere ez zeuzkan hainbeste urte orduan… Lehengoa izan ez bazen, lehenengotakoa. Bestalde, krimenak ere izan ziren lehenago, noski, baina ez dago inondik inora kasu honetan topa daitezkeen datu mordoa. Hedabideek egunero egiten zuten kronika, krimenaren egunetik martxo arte, egunero, berririk ez zegoela esateko ere: “las últimas noticias son las mismas… el juez entra a las 8 de la mañana… sale a la 1 a comer, entra a las dos y media después de la siesta… ha salido a las 8 y no ha dicho nada nuevo…”.\nKrimenaren egunetik abiatu, eta egunero ez bazen, ia beti agertzen zen zerbait zazpi bat hilabete pasa arte. Jaso dugun azkeneko berria 1941ekoa da, eta ordutik honakoak kasua mintzagai duten erreportaje modernoak dira.\nZer moduz doaz grabaketa lanak?\nOndo! Grabaketetarako 31 egun aurreikusi genituen, eta 25 eginak daude jada. Azpeitiko “Esklaboen komentuan” daukagu lantokia (lokalak udalarenak dira), eta hainbat lokalizazio bertan jarri ditugu: epailearen bulegoan, Korosagastiko sukaldea, ziega, galdeketa gela, herriko ostatu zaharra, pasillo zentrala, Lizardiko gela bat, Zeru Txiki ostatuko gela bat (Jazintak lan egin zuen taberna, Tolosan), autopsia gela bat… Hemendik kanpo, Urrestillako hilerrian eta baserri batean ere egin ditugu grabaketak, baita Azpeitiko zerrategi batean ere. Zeru Txiki taberna bilakatu genuen Azpeitiko Alejandro ostatua. Kartzelako ataria Loiolako basilikaren atzealdean kokatu dugu.\nZe baliabide erabili behar dituzue 1926ko giroa lortzeko?\nArgiztapenari dagokionez, landa eremuan ez zeuden bonbilla asko, eta baserri gehienetan ez zegoen argindarrik. Kaleetan farola batzuk bai, agian, baina oso ahulak. Kartzeletan kandelak zeuden, eta horrek lantxo bat eskatu digu. Arropa ere bai, zer esanik ez. Kotxe zaharren bilduma egiten duen herriko batek ere utzi digu autoa.\nGrabaketak kanpoan egiten ditugunean asko jolastu behar dugu ezkutaketan: farolak, kableak, barandak, asfaltatutako lurrak… Ez da erraza masa bota gabeko lurrak topatzea, dena urbanizatuta baitago. Mendira joz gero bai, baina noski, hori eginda baliabide pilo bat galtzen dira. Loiola atzean hala gabiltza: tona bat hondar bota, zabaldu, lurra zikindu, eta gero bueltan jaso… Hau lan kooperatibo bat da eta bakoitzak bere aletxoa jartzen du.\nNoski, hau ez da zuen ogibidea.\nEz ez! Ni altzarigintzan nabil, eta Oihan soinu enpresa batean. Musutruk ere ez gabiltza, baina ez da gure ofizioa.\nZer sentituko dugu gehienbat “Korosagasti” ikustera joaten garenean? Beldurra, suspensea…\nSuspensea batik bat. Tentsio une batzuk izango dira, baina beldurra ez hainbeste. Filma hiltzailea nor den jakin nahi horretan igaroko da…\nHerriko beka. Herriko gidoilariak. Istorioa bertakoa. Aktoreak inguruko antzerki taldeetako kideak… Hau KM-0 pelikula bat da!\nHala da, bai. Gainera, parte hartzen gabiltzan gehienok bagenuen krimenaren berri: “nire aitak kontatzen zuen” eta “nire amonak zion”… Inguruko jendeari mesede egingarriak eskatu, eta proiektu hau forma hartzen joan da. Bekaren prozedura bera eredugarria izan daiteke beste herri batzuetan antzeko proiektuak bultzatzeko. Guk garbi geneukan bakarrik ezingo genuela hau dena egin, lau lagunen artean eta gure denbora librean. Ez genuke ez ekoiztu ez aurrera ateratzeko baliabiderik izango. Gazte asko daude proiektu ikus-entzunezkoekin lotutako ikasketak egin dituztenak, aktoreak, gidoilariak, arte zuzendariak, soinua eta argiztapena maneiatzen dutenak… badakite zertan dabiltzan, eta badaude baliabideak. 58 lagun gabiltza lanean. Gure denbora librean gabiltza, bai, baina zalantzarik gabe emaitza profesionala izango da. Orain arte egin ditugun ekoizpenetatik “Korosagasti”- ra kristoren saltoa dago.\nBadago jantzietarako estilista bat, Xanti, eta bere bizitza laboraleko sei hilabete hartu ditu pelikula honetan murgiltzeko.\nPelikula urte amaierarako prest izango da, orduan?\nNik uste baietz, eta estreinaldia Azpeitian egingo da.\nAzaleko argazkia: Uztarria\nAsier Sustaeta, “Korosagasti” filmeko zuzendaria\n"Korosagasti" filmeko zuzendaria, Asier Sustaeta, beizamako krimena, korosagasti, zinea, zinema


Kamaren objektibotik begira - Debagoiena - Goiena.eus\nKamaren objektibotik begira\nAitziber Aranburuzabala Juldain 2013-10-11 16:45\nArgazki erakusketak, tailerrak, proiekzioak, eta beste hainbat ekimen batuko ditu Oñatiko Ilunpetan argazki taldeak gaur, egubakoitza, abiaraziko duen ARG! Festibalak. Hamabost egunetan luzatuko den egitaraua, Arantzazuko Gandiaga Topagunean irekiko dute gaur, Ixil Ar erakusketarekin. Arantzazurako espresuki sortu duten bilduma 18:00etan inauguratuko dute eta han izango dira, besteak beste, Jon Cazenave, Alejandro Marote eta Gonzalo Romero. Luntxa prestatuko dutela iragarri dute.\nOrain zazpi urte sortu zuten Ilunpetan taldeak, herriko beste hainbat kultura elkartek moduan, Udalaren diru laguntza jasotzearen truke, urtean pare bat ekintza antolatzeko konpromisoa duela kontatu du Itziar Baztarrikak, taldeko kideak eta horrela egin dituztela hainbat ikastaro eta baita askotariko erakusketak ere. Baina azken bi-hiru urteetan erakusketetara hurbildu den jende kopuruak behera egin duela-eta, taldean hausnarketa egin eta beste leku batzuetan egiten dituzten jaialdi eta argazki erakusketak aintzat hartuta, argazkigintzarekin lotutako lanak erakusteko modu klasikoarekin apurtu eta beste formatu batzuekin esperimentatu gura izan dutela dio Baztarrikak, zaleak erakusketa aretoetara joatera behartu beharrean, argazkiak jendea dagoen tokietara ateratzea erabakiz: "Modu masiboan egin dugu, ez gara erakusketa edo tailer bakarra antolatzearekin konformatu. Formatuaz gain planteamenduarekin ere hautsi gura izan dugu eta shock-terapia moduan, cocktail potente bat prestatu dugu".\nPubliko guztiari zuzendutako egitaraua osatu dute: haurrentzako, helduentzako, zaleentzako eta profesionalentzako ere bai.\nEuskaldunak dira ARG Festibalean izango diren artista gehienak: Zaloa Fuertes, abadinoarra da; Legazpikoa, berriz, Gorka Salmeron; Luis Arellano, Iruñeakoa eta Donostiakoa Jon Cazenave. Horiez gainera, Madrildik datoz Cazenavek Gandiaga Topagunean lagun izango dituen Alejandro Marote eta Gonzalo Romero. Ilunpetan taldeko kideek ere erakutsiko dituzte eurenak.\nTailerretarako eta izen-ematea\nARG Festibala antolatzen hasi zirenean, batera eta bestera mugituta, askotariko ateak jo zituztela gaineratu du Baztarrikak: "Ideia asko genituen, batzuk aurrera eraman ditugu eta beste batzuk, berriz, beste batetarako gordeta geratu dira".\nAurrera egin dutenen artean daude helduentzako eta haurrentzako askotariko tailerrak: bi egunetako iraupena izango duten erretratuei eta bidaia argazkiei buruzko tailer bana helduentzat, eta argiarekin margotuz eta jolastuz, sei urtetik gorakoentzako egun bakarrean egingo dutena. Azken horretan doan eta aurrez izena eman barik parte hartzeko bidea badago ere, 60 euro ordaindu behar dira helduei zuzendutako bietan; plaza mugatuak dituzte eta horietan parte hartzeko, ilunpetan@gmail.com helbidean eman behar da izena.\nUrriaren 19an, Gandiaga Topagunean, 11:00etan egingo duten Photobook Club Donostia argazki liburu zaleen bilkurarako ere izena eman behar da.\nElkar ezagutzeko helburuaz\nArgazki zaleen topaleku bihurtuko dituzte, bada, herriko askotariko txokoak azaroaren 3ra bitartean. Ilunpetan argazki taldekoek, baina, profesionalen lanak ikusi eta entzun baino haratago eraman gura dute jaialdiaren helburua, horregatik lotu dituzte, bestelako ekimenak: zinekluba (urriaren 24an, kultura etxean, 20:00etan), Photo kafe proiekzioak (urriaren 27an, gaztelekuan, 18:00etan) eta Photobook Club Donostia argazki liburu zaleen bilkura (urriaren 19an, Gandiaga Topagunean, 11:00etan).\n'Ixil-Ar': lurraren eta zeruaren arteko elkarrizketa isila\nHiru sortzailek elkarrekin osatutakoa da, Arantzazuko Gandiaga Topagunean gaurtik aurrera ikusgai dagoen Ixil Ar bilduma. Jon Cazenave donostiarrak eta Madrilgo Alejandro Marotek ateratakoak dira, Gonzalo Romero komisarioaren ezinbesteko gainbegiratuarekin.\nArantzazuri (tokiari) omenaldia egin asmotan aukeratu dituzte lurrarekin eta zeruarekin edo haizearekin lotutako 12 irudiak. Elkar ondo ezagutzen duten bi artisten objektiboek jasotakoaren arteko elkarrizketa estetikoa da erakusketaren muina: ilunak eta lurrari buruzkoak dira Cazenaverenak; eta irekiak eta argiagoak, berriz, Maroterenak. Ez dira argazki berriak, baina orain arte erakutsi gabekoak; are gutxiago Gandiagan izango duten tamaina handian. Egileek diote, aurrerapausu handia eman dutela bilduma horrekin.\nIxil Ar izenburua ostera, jolas linguistiko baten ondorioa da, Jon Cazenavek Jorge Oteizaren omenez sortu duena: "Isiltasunaren espazio hutsa da; irudian, botere handia duena".


Jende ugari euskarari buruzko hitzaldian Udineko Unibertsitatean\nMartxoaren 28an Iñaki Alfarok, Veneziako Università Ca’ Foscari eta Bolognako Alma Mater Studiorum unibertsitateetan Etxepare Euskal Institutuko Euskara eta Euskal Kultura iraku...\nUrtero bezala, Poznaneko Adam Mickiewicz Unibertsitateko euskara ikasleek Euskal Jaia antolatu dute, apirilaren 9tik 11era. Jaialdiaren helburu nagusienetakoa unibertsitatetik kanpo euskal kultura ...\nEtxepare Euskal Institutuaren eta Maramara* taldeko Mintzanet egitasmoaren arteko lankidetzari esker, euskal egileek eta eragileek zuzeneko prestakuntza-saioak eskainiko dizkiete, Euskal Herritik, ...\nEtxepare Euskal Institutuak New York, Chicago, Frankfurt eta Liverpool hirietako unibertsitateetako katedretan aurten burutuko diren egitasmoak iragarri ditu gaur. Denetariko gaiak aztertuko dituzt...\nAurtengo Nantesko Festival du Cinéma Espagnol jaialdiak inoizko euskal partaidetzarik handiena izango du, Euskadiko Filmategiak eta Etxepare Euskal Institutuak bultzatutako sustapenari esker...\nEuskal Kulturari buruzko eguna Poloniako Gdansk hirian\nPoloniako Gdansk hiriko Etnologia Museoak euskal gaiekin lotutako eguna antolatu du martxoaren 29rako, "Dzien Baskijski" izenburupean. Katarzyna Mirgos eta Amaia Donés Mendia Adam Micki...\nAhozkotasuna ardatz izango duten jardunaldiak egingo dira Parisen Martxoaren 27tik 29ra. Etxepare Euskal Institutuak Pariseko Sorbonne Nouvelle III Unibertsitatean duen Euskara eta Euskal Kul...\nEtxepare Euskal Institutuak eta Galtzagorri Elkarteak euskarazko haur eta gazte literatura nazioartean zabaltzea xede duen 10 euskal liburu haur eta gazteentzat katalogoa plazaratu berri dute elkar...\nTopic Tolosako Nazioarteko Txotxongiloen Zentroak guneari buruzko "Puppets a world of excitement... Not only for children!!!" izenekeko erakusketa berezia zabaldu zuen atzo iluntzean Europako ...


Irekia Eusko Jaurlaritza - Gobierno Vasco :: Ogasuneko Sailburuordeak, Itziar Agirrek, premiazkoa ikusten du Ekonomia Itunaren Batzorde Mistoaren bilera uda baino lehen egitea\nOgasuneko Sailburuordeak, Itziar Agirrek,…\n<img src="https://www.irekia.euskadi.eus/uploads/cover_photos/68897/original/Itziar_Agirre.jpeg" style="max-width:100%" alt="Itziar Agirre, Ogasuneko sailburuordea, jardunaldi honetan hitz egiteko une batean" />\nItziar Agirre, Ogasuneko sailburuordea, jardunaldi honetan hitz egiteko une batean Iturria: Irekia\nEstatuak 2021-2024 ekitaldietarako planteatu duen egonkortasun-programa berriaren aurrean, non aldi horretarako defizit-helburuen aurreikuspen berri bat egiten baita, Itziar Agirre Eusko Jaurlaritzako Ogasun sailburuordeak uste du premiazkoa dela Ekonomia Itunaren Batzorde Mistoak (EIBM) uda baino lehen beste deialdi bat egitea, Estatuarekin euskal erakundeentzako defizit- eta zor-helburuak adosteko.\nDeialdi horri esker, Agirreren ustez, beste zenbait kontu adosteko aukera ere egon daiteke: finantza-transakzioen gaineko zerga ituntzea, zenbait zerbitzu digitalen gaineko zerga ituntzea eta Ekonomia Ituna aurtengo uztailean indarrean jarriko den OSS BEZ sistema berrira egokitzea.\nOgasuneko sailburuordeak Itunak eta Adconcordiamek Bilbon antolatutako "IX. Finantza Publikoak eta Zorraren Iraunkortasuna" jardunaldietan egindako hitzaldia baliatu du EIBMren bilera hori eskatzeko, bai eta Euskadik Estatuarekin aurrekontu-egonkortasunaren arloan duen koordinazioaren eta lankidetzaren oraina eta etorkizuna aztertzeko ere. Bere hitzaldian, Agirrek Ekonomia Itunaren esparruan aurrekontuen egonkortasunari buruz orain arte egin diren akordioak aztertu ditu.\nPandemiaren agerpenaren, krisi ekonomikoaren eta, ondorioz, osasun- eta ekonomia-krisiak eragin zuen diru-sarreren beherakadaren ondoren, Ekonomia Ituna eta Ekonomia Itunaren Batzorde Mistoan lortu beharreko akordioak euskal autogobernuaren giltzarri bihurtu dira, beste behin ere.\n2020ko irailaren 30ean lortutako akordioa horren adibide izan zen; izan ere, egun horretan egindako Batzorde Mistoan, lehen aldiz, foru-aldundiek 2020rako eta 2021erako dituzten defizit-helburuei buruzko akordioa lortu zen. Pedro Azpiazu Ekonomia eta Ogasun sailburuak "gure finantzaketa-erregimenari, Kontzertu Ekonomikoari, bultzada" gisa definitu zuen lorpen hori.\nAkordio horren ondorioz, euskal erakunde guztientzat % 3,5eko defizita ezarri zen 2020rako, eta % 3koa 2021erako. Azken kasu horretan, % 2,2 Eusko Jaurlaritzari dagokio, eta % 0,8 foru-aldundiei.\nItziar Agirrek adierazi duenez, neurri horiek posible izan ziren joan den irailean Europak zerga arauak bertan behera utziko zituela iragarri ostean. Erabaki horrek pandemiaren hasieratik izan zuen arrastoari jarraitzen zion, beti adierazi baitzuen austeritatetik ihes egiteko eta gastu publikoaren malgutasuna babesteko asmoa zuela.\n"Bi urte hauetan zerga-araurik ez egoteak ez du esan nahi zerga-erantzukizunik ez dagoenik; izan ere, erakunde guztiok susperraldian zentratu behar dugun bi urte hauen ostean, aurrekontu-egonkortasunaren bidea berreskuratu beharko dugu", azpimarratu du Ogasun sailburuordeak.\nZentzu horretan, Ekonomia Itunak euskal errealitatera egokitutako erantzunak behar dituen autogobernu maila bat eskatzen du arlo ekonomikoan.\nIzan ere, gogorarazi duenez, 48. artikuluak euskal erakundeen autonomia fiskal eta finantzarioaren printzipioa ezartzen du, eta 62.b artikuluak Ekonomia Itunaren Batzorde Mistoari esleitzen dio aurrekontuen egonkortasunaren arloan lankidetza- eta koordinazio-konpromisoak adosteko eginkizuna.


Mundaka - Turismo Urdaibai / Web oficial\nHerri arrantzale txiki eta polit hau ezaguna da mundo mailan surf egiteko toki bikaina eta bakarra delako. Herriko kale estuetan barrena galdu zaitezke, portuko itsas giroaz gozatu dezakezu edo Portuondotik zein talako begiratokitik dagoen ikuspegi ezin hobeari begira gera zaitezke. Ibilbide lasai bat hasten da bertatik, Santa Katalina baselizaraino garamatzana. Edertasun handiko parajea dugu hori.\nSanta Katalina baselizaSurfaAndra Mari eliza\nHerrigunetik urrunduta dago, itsasoaren ondoko muino txiki baten gainean. Toki pribilegiatua da, inguruaren edertasunagatik eta kokapen estrategikoagatik. Altuera eta bolumen handiko baseliza da. Baselizaren ingurua aisialdirako eremu atsegina da orain.\nEuropako ezkerreko olaturik onena Mundakan dagoela esan genezake, harrotasunez. Urtero-urtero, mundu osoko turista asko etortzen dira olatuaz gozatzera. Mundakako barran jaiotzen da eta Laida hondartzan bukatzen da. Irakurri gehiago\nXI. mendean existitzen zen jada, 1701. urteko dokumentu batean aipatzen baita. Bertan Petri apostoluaren erlikia bat gurtzen da, 1784an Erromatik ekarri zena.\nTRIBISBURUKO ERROMATAR NEKROPOLIA


Hasiera » Azken albisteak » Egin klik hemen zure prentsa oharra bada! » Lidergo talde berria iragarri du Apreciak\nKyle Smith Aprecia Pharmaceuticals, LLC-ko presidente eta zuzendari nagusi izendatu dute, berehala indarrean. Smith jauna Aprecia-rekin 10 urteko beteranoa da eta azken 3 urteetan Operazioko presidenteordea izan da. Presidente eta zuzendari nagusi gisa, Smith jauna eguneroko negozio-jarduerak zuzentzeaz arduratuko da.\nAprecia-k bere lidergo taldea are gehiago indartu du Patrick Staudt Eragiketa Lehendakariordetzara sustatuz, berehala indarrean. Aprecia-ko 14 urteko beteranoa, Staudt jaunak 10 urte baino gehiagotan East Windsor, NJ-ko fabrikazio-eragiketak zuzendu ditu eta espero den hazkunde zabala eramateko talentua eta esperientzia erakutsi ditu plataforma teknologiko anitzen bidez.\nSmith eta Staudt jauna Aprecia-ren teknologiaren eta fabrikazio-berrikuntzaren historiaren oinarriak izan dira. 3D-inprimaketaren bidez produktu farmazeutikoen garapenean eta fabrikazioan enpresa lider gisa ezartzeko laguntzaile nagusiak izan dira. Aprecia-rekin izandako esperientziek konpainiaren kultura eta 3DP fabrikazio farmazeutikoaren berrikuntza lantzen lagundu dute, eta haien ekarpenek lankidetza garrantzitsuen eta produktu berrien bidez bizkortzen jarraitzen duen bultzada sortu dute.\n"Apreciaren plataforma teknologikoak hedatzen diren heinean eta industriako lankidetzak aurrera egin ahala, Apreciak talentu eta baliabide gehigarriak behar ditu gero eta eskakizun handiagoak asetzeko", esan zuen Chris Gilmorek, Apreciako zuzendari nagusiak. "Zorionekoa gara teknologia-aditu hauek eta lider korporatibo hauek izateak erakundearen hazkundea etorkizunean ondo sustatzeko eta bideratzeko".\nKyle Smith jauna Miamiko Unibertsitatean Enpresen Administrazioko Masterra du eta Georgiako Teknologia Institutuan Ingeniaritza Kimikoko Zientzietan lizentziatua.\nPatrick Staudt jauna Drexel Unibertsitatean Ingeniaritza Biomediko/Medikoko Zientzietan lizentziatua da.


Gaztea Dantzan 2017: Epaimahaiaren Saria eta Entzuleen Saria, irabazleak | Gaztea | EITB\n"Let's jazz" bideoarentzat izan da Epaimahaiaren Saria Gaztea Dantzan lehiaketan\nEntzuleen Saria, berriz, "Ranp Dance" talde ondarroarrarentzat izan da. Gainera, beste lau sari banatu ditugu hogeita lau finalisten artean.\nGaztea Dantzan: ''Let's jazz''\nGaztea Dantzan lehiaketaren laugarren edizioa bukatu da, epaimahaiak bere erabakiaren berri eman ostean. Prozesu luzea eta zaila izan dute epaimahaikideek irabazlea aukeratzeko, maila handiko koreografiak jaso baititugu oraingo honetan ere. Alabaina, horien artean bakarrak lortu du epaimahaiaren sari nagusia: Itziar del Val bilbotarrak aurkeztutako "Let’s jazz" dantzak, hain zuzen ere.\nEpaimahaiak, ostera, ez du sari bakar hori eman, bikote edo bakarkako onena ere saritu baitu. Kasu honetan, Donostiako "Gure bazterrak" bideoak eskuratu du garaikurra. Aitor Bengoetxea dantzariaren lana da, eta Ibon Taboadak egin du bideoa. Bestalde, bideo onena ere saritu dugu: Tolosako "Udaberri, udazkenerako prest!".\n"Udaberri, udazkenerako prest!"\nEntzuleen Sariak ez du ezustekorik eman. Izan ere, aste osoan bozketan aurretik ibili den "Ranp Dance" koreografia izan da entzuleen artean bozkatuena. Guztira, 888 boto jaso ditu, bigarren sailkatuak baino 224 gehiago. Basauriko "Brand new" kokatu da bigarren, boto kopuruari dagokionez, eta "The Clue" talde getxoztarrarentzat izan da hirugarren postua, 601 boto lortuta.\nOinarrietan azaldu genuen bezala, asko dira Gaztea Dantzan lehiaketan banatu ditugun sariak. Batetik, Epaimahaiaren sariak 1.000 euro eman dizkio irabazleari; 500 euro, bigarren sailkatuari, eta 500 euro bideo onenari.\nBestetik, Entzuleen Saria jasota, 1.000 euroko sari potoloa eraman dute "Ranp Dance" taldekoek. Boto kopuru handiena izan duen bigarren dantzak, berriz, 500 euro eskuratu ditu, eta hirugarrenak, 300 euro.


Cloudflare ekimenarekin bat egin zuen HTTP / 3 euskarria beren zerbitzuetan gehitzeko | Linuxetik\nCloudflare ekimenarekin bat egin zuen HTTP / 3 laguntza bere zerbitzuetan gehitzeko\nCloudflare-k iragarri du Duela gutxi HTTP / 3 laguntza hori zure sarean eskuragarri dago orain, Zeinekin hemendik aurrera zure bezeroek aukera bat aktibatu ahal izango dute beren paneletan eta gaitu HTTP / 3 laguntza zure domeinuetarako.\nContent Delivery Network (CDN) Google Chrome eta Mozilla Firefox-ek ere jakinarazi zuten, arakatzaile hornitzaile nagusietako bi, indarrak batu dituzte Weba azkarrago egiteko eta konfiantzazkoa. Cloudflare, Google Chrome eta Firefox gehitzea HTTP / 3 onartzeko bultzada handia da hurrengo HTTP errepikapen bikainerako eta Interneteko erabiltzaileentzako aldaketa garrantzitsu bat hasteko.\nGogoratu behar da TCP protokoloa 1970eko hamarkadan diseinatu zela eta inork ez zuen espero denbora errealeko komunikazioetarako erabiltzea, gaur egun gertatzen den moduan.\nDenbora pasa ahala, aplikazioek eboluzionatu egiten dute eta abiadura eskatzen dute, eta software ingeniariak hasi dira ulertzen TCP ez dela inoiz abiaduraren eskakizunei erantzuteko diseinatu. Beraz, Internet azkarrago egiteko beste protokolo aukera batzuk aztertzen hasi ziren.\nHorrela sortu zuten Google ingeniariek SPDY sare protokoloa horrek konpondu zituen TCP arazo batzuk. Horrela, Internet HTTP-over-SPDY bihurtu da, azkenean ofizialki HTTP / 2 bihurtu den protokoloa eta orain webguneen% 40 inguruk erabiltzen duena.\nCloudflare-k dio HTTP / 3 laguntza gaituta dagoela zure Cloudflare panelean bezero baten domeinurako, bezero horrek zure webguneekin eta APIekin elkarreragin ahal izango du HTTP / 3 erabiliz.\nHTTP / 3 HTTP-ren hurrengo bertsio nagusia da, edukia zerbitzarietatik bezeroetara pasatzeko protokoloa, non nabigatzaileetan, mugikorretarako aplikazioetan edo beste aplikazio batzuetan bistaratzen den. Cloudflare-k dio geroztik lankidetzan aritu dela industriako lankideekin Internet Engineering Task Force-en bidez, Google Chrome eta Mozilla Firefox barne, HTTP / 3 eta QUIC dokumentu estandarrak errepikatzeko.\nHorretan dago HTTP-over-QUIC, gero HTTP / 3 bihurtu zena. Hau da zuHTTP protokoloaren berridazketa osoa TCP protokoloaren ordez QUIC protokoloa erabiltzen du eta TLS laguntza ere eskaintzen du, enkriptatutako informazio garraiatzeko enkriptatze segurtasun estandarra.\nRyan Hamilton, Google Software Engineer-en arabera\nHTTP / 3-k Weba hobetu beharko luke guztientzat. Chrome eta Cloudflare taldeek elkarrekin lan egin zuten HTTP / 3 eta QUIC sortzen ari ziren estandarretatik Weba hobetzeko oso onartutako teknologietara eramateko.\nIndustriako liderren arteko lankidetza sendoa da Interneteko estandarretan berrikuntzak ahalbidetzen dituena, eta elkarrekin lanean jarraitzea espero dugu.\nSPDYtik, Google ingeniariek askoz hobeto egin dezaketela konturatu ziren TCPren fidagarritasuna eta UDPren abiadura protokolo guztiz berrian konbinatuko balituzte. Honela jaio zen QUIC edo Quick UDP Interneteko konexioak, TCP eta UDPren ezaugarri onenak konbinatzen dituen protokolo berria, geruza 4 garraio protokolo are azkarragoa eraikitzeko.\nGoogle-k laguntza gehitu dio protokolo berriari Chrome Canary-n hilabete hasieran. Horrek esan nahi du erabiltzaileek Cloudflare-k ostatatutako webgune bat Chrome Canary-tik edo HTTP / 3 bateragarria den beste arakatzaile batzuetatik bisitatzen duten bakoitzean, konexioa automatikoki aldatzen dela protokolo berrira, bertsio zaharragoen bidez kudeatu beharrean.\nAurrerago Mozillak HTTP / 3rako laguntza ere ezarriko du. Nabigatzaile sortzaileak HTTP / 3 entregatuko du Firefox Nightly-ren hurrengo bertsioan aurten.\nIaz geroztik, Cloudflare-k QUIC eta HTTP / 3 (edo "http-over-QUIC" garai hartan deitzen zitzaion moduan aurretiazko laguntza iragarri zuen 2018ko azaroan izena aldatu aurretik HTTP / 3 ofizialki bihurtzeko).\nWeb estandar berriak konexio azkarragoak, fidagarriagoak eta seguruagoak ahalbidetzen ditu webean gaitutako gailuekin, hala nola webguneekin eta APIekin.\nCloudflare-k bezeroei itxaron zerrenda batean sartzeko baimena eman die QUIC eta HTTP / 3 probatzeko erabilgarri egon bezain laster.\nArtikuluaren bide osoa: Linuxetik » Berri » Cloudflare ekimenarekin bat egin zuen HTTP / 3 laguntza bere zerbitzuetan gehitzeko\nMicrosoft-ek Edge Chromium Linux-en kaleratu nahi du eta zure laguntza behar du\nAndroid Google-rekin edo gabe: Android doakoa! Zer alternatiba ditugu?


Ikastetxeetako Jantokien Gaixotasun Arraroen Gida - Fundación Síndrome de Wolf Hirschhorn o 4p-\nHome/BLog/berriak • ...\n22 urria, 2020 /Categories berriak, kategoria gabe\nEskolako jantokietan gaixotasun arraroak dituzten haurrak hartzeko eta artatzeko jarduera-gida.\nGida hau eskola-jantokietan SWH duten haurren harrera- eta arreta-beharretatik abiatzen da. Hala ere, oso ohikoak ez diren gaixotasunak dituzten pertsona askorengana ere hedatu daiteke.\nQR kodearen Linka: Infografía Decálogo comedores escolares\nEskerrak eman nahi dizkiogu Federación Española de Enfermedades Raras (FEDER) proiektu honetan hartu duen konpromisoagatik eta eman duen laguntzagatik.\nGidaren aleren bat eskuratu nahi dutenentzat jar zaitezte harremanetan Fundazioarekin 4pmenos@gmail.com helbidean edota geure web orrialdean denda solidarioan.


Lyon Handiak diesel ibilgailu guztiak debekatu ditzake\nLyon Métropole-k automobilen kutsaduraren aurkako borroka areagotuko du.\nKomunitateak emisio baxuko eremua zabalduko duela iragarri du, baita ibilgailu pribatuetara orokortu ere. Helburua: ez da diesel motor gehiagorik metropoliaren erdialdean bost urte barru.\nAirearen kutsaduraren aurka borrokatzeko, Métropole de Lyon-ek, 12ko azaroaren 2020an, prentsa ohar bidez iragarri zuen emisio baxuko zona handitu eta hedatzeko asmoa. Hau Lyoneko barruti ia guztiei dagokie, ingurabidearen barruan kokatutako Villeurbanne, Bron eta Vénissieux sektoreei eta Caluire-et-Cuire herriari.\nSalgaiak garraiatzeko ibilgailuak soilik daude gaur egun. Metropoliak datorren udaberrian bozkatuko du perimetroa udal berriak sartuz, baina neurria ibilgailu pribatuetara zabaltzeko aukera ere.\nInformazio gehiago nahi izanez gero, joan gure webgunera Lyon Handia.\nIturria: pixabay, Baptiste_lheurette


spotak - Euspot\nEntradas Etiquetadas ‘spotak’\nAurtengo edizioa oso berezia izan da: COVID-19aren ondorioz parte-hartzaileek lan guztiak etxe barruan egin behar izan dituzte. Guztira 51 spot aurkeztu dira, 18 urtetik beherakoek eginiko 24 lan jaso dira eta 18 urtetik gorakoek eginiko 27 lan. Euspot lehiaketaren bederatzigarren edizioko gaia ‘Zer dago janzten dugunaren atzean?’ izan da eta modaren inguruan hausnarketa egitea izan…\nAurtengo edizioa oso berezia izan da: COVID-19aren ondorioz parte-hartzaileek lan guztiak etxe barruan egin behar izan dituzte. Guztira 51 spot aurkeztu dira, 18 urtetik beherakoek eginiko 24 lan jaso dira eta 18 urtetik gorakoek eginiko 27 lan. Epai-mahaiak maiatzaren 28an (19:00etan) egingo ditu publiko irabazleen izenak streaming bidez antolatutako sari banaketa ekitaldian, euspot.eus webgunean. Sari…\nPublikoaren sarirako inoiz baino boto gehiago jaso ditugu, 2.600 bototik gora. Maiatzaren 28an jakingo duzue publikoaren botoei esker 500 euroko saria nork jasoko duen! Sari-banaketa ekitaldian jakingo ditugu saritu guztien izenak. 2020ko lehiaketa oso berezia izan da, konfinamentuak eta alarma egoerak pare parean hartu gaitu eta izugarria izan da egoera honetan ere jaso dugun lan…\n51 spot, inoiz baino zailtasun gehiagorekin 2020ko lehiaketa oso berezia izan da, konfinamentuak eta alarma egoerak pare parean hartu gaitu eta izugarria izan da egoera honetan ere jaso dugun lan kopuru handia . Guztira 51 lan aurkeztu dira, aurten ere Euskal Herriko leku askotatik jaso ditugu spotak, horien artean Ibarra, Hernani, Durango, Tolosa, Getxo, Aretxabaleta,…\n?? Online formakuntza martxan da! ⏰ 35 minutuko saioa > Gorka Montiel ikus-entzunezko sormenean adituaren eskutik. 2020an Euskarazko Spot Lehiaketaren bederatzigarren edizioa ospatzen da. Artemanen DNAn ikus-entzunezkoak daramatzagu, horregatik 35 minutuko online formakuntza sortu dugu. Iaz 500 ikasle baino gehiagok jaso zituzten Euspoteko formazio saioak, guztira 11 formazio saio eman genituen Euskal Herriko txoko ezberdinetan,…\nAurtengo gaia: “Zer dago janzten dugunaren atzean?” Aurten, Euspot lehiaketak janzten dugunaren inguruan hausnarketa egin nahi du. Kontzientziazio kanpaina baterako spota sortu beharko da, moda azkarrak eragiten dituen ondorio negatiboak ikusarazteko. Gizarte globalizatu honetan, modaren industriak markatzen digu zer jantzi eta, batez ere, zer erosi. Urtero tendentzia berriak markatzen dituzte eta tendentzia horiek jarraitzeko gehiegizko…\nSpotak nabarmendu beharko ditu moda azkarrak eragiten dituen ondorio negatiboak. Lehiaketaren helburua da ikus-entzunezko publizitate arloan euskararen erabilera hedatzea eta euskaraz lan egiteko gai izango diren profesionalen harrobi lana egitea. Parte-hartzea gorantz doan lehiaketa da, iaz Euskal Herri osotik jasotako 98 lan aurkeztu ziren. Euskarazko spoten sorkuntza bultzatzeko banatzen dira Euspot sariak eta aurtengoa, jadanik,…\n2019ko edizioan inoiz baino lan gehiago jaso ditugu, guztira 98 spot aurkeztu dira lehiaketara, iaz baino 25 spot gehiago. Euspot lehiaketaren zortzigarren edizioko gaia “Jarduera fisikoaren onurak. Mugitu eta bizi!” izan da eta jarduera fisikoaren inguruan hausnarketa egitea izan du helburu, beti ere euskarazko sormena bultzatuz. Aurten ere Gipuzkoako Foru Aldundia da Euspot lehiaketaren antolatzaile…\n2019ko edizioan inoiz baino lan gehiago jaso ditugu, guztira 98 spot aurkeztu dira lehiaketara, iaz baino 25 spot gehiago. Epai-mahaiak maiatzaren 30ean banatuko ditu sariak Aretxabaletako Arkupe Kultur Etxeko Zaraia aretoan arratsaldeko zazpietatik aurrera egingo den sari banaketa ekitaldian. Idoia Torregarai eta Mirari Martiarena umoregileek gidatuko dute ekitaldia. Besteak beste, euskaraz sormena sustatzeko eta gazteen…


2019-07-09 - Urola Kostako Hitza : Urola Kostako Hitza\nAste honetatik aurrera, haurrentzako jarduerak izango dira ia astero Zarautzen\nOstegun honetan Potxin eta Patxin pailazoek eskainiko dute emanaldia, Zarauzko Lege Zaharren Enparantzan. Udako egitarauaren barruan, hemendik aurrera, ia astero izango dira haurrei zuzendutako jarduerak.\nOstegunean aurkeztuko dute Dolores Agirrezabalen erakusketa, Sanz Enean\nDolores Agirrezabal margolariak bilduma osatu du bere lanekin, eta Zarauzko Sanz Enean izango dira ikusgai ostegun honetatik aurrera. Egilea bertan izango da irekiera ekitaldian.\nFran Garagarzak beste denboraldi batez jarraituko du Eibarren kirol zuzendari postuan


Euskadik 900 startupeko ekintzailetzaren eta berrikuntzaren ekosistema aurkeztuko du Mobile World Congressen – Bic Gipuzkoa\nHome/Euskadik 900 startupeko ekintzailetzaren eta berrikuntzaren ekosistema aurkeztuko du Mobile World Congressen\n40 industriako euskal konpainiak, 16 startup eta “Up!Euskadi” ekintzailetzaren euskal ekosistemako eragileak otsailaren 28tik martxoaren 3ra bilduko dira 4YFN topaketan, startupen nazioarteko kongresuan, MWCren (Mobile World Congress) barruan, Bartzelonan.\nSailburu Arantxa Tapia eta vicepresident i conceller de Polítiques Digitals i Territori Jordi Puigneró i Ferrer Euskadin eta Katalunian gauzatzen ari diren trantsizio digitaleko politikak analizatzeko bilduko dira\nMobile kongresuaren antolatzaileek munduko erreferente diren eragile publiko eta pribatuak bilduko dituen lider digitalen mahai-inguru batean parte hartzera gonbidatu dute Euskadi\nEuskal ordezkaritzak GSMAk telefonia mugikorreko gailuen iraunkortasunari buruz antolatutako mahai-inguruan parte hartuko du. Bertan, ECORATING ekimena azalduko da. Ekimen horrek telefono mugikorren bizi-ziklo osoko ingurumen-errendimendua ebaluatzen du – Ekoizpena, garraioa, erabilera eta deuseztapena bizitza baliagarriaren amaieran –, eta IHOBEk garatu du. Ekimen hori Europako operadore mugikor nagusiek eta smartmun-fabrikatzaile nagusiek aplikatzen dute dagoeneko.\n“Up!Euskadi” ekintzailetzaren euskal ekosistema datorren astean ekintzailetzaren nazioarteko ekitaldi nagusietako batean izango da, 4YFN (Four Years From Now) izenekoan, otsailaren 28tik martxoaren 3ra Bartzelonan egingo den sektore mugikorraren munduko kongresurik handienaren barruan: Mobile World Congress (MWC).\n4.0 industriako euskal konpainiek, 16 startupek eta ekintzailetzaren euskal ekosistemako eragileek, Eusko Jaurlaritzaren eta SPRI Taldearen ordezkariekin batera, Euskadi ordezkatuko dute 900 enpresa emergente baino gehiago dituzten startup teknologikoentzako erreferentziazko hub gisa, mundu osoko startupak, inbertitzaileak eta enpresak biltzen dituen topaketa batean, nazioartean enpresa-proiektu berriak konektatu eta bultzatzeko helburuarekin. Up!Euskadiren stand bat izango du Euskadik.\nEkitaldi horren esparruan eta stand horretan, Ekonomiaren Garapen, Jasangarritasun eta Ingurumeneko sailburu Arantxa Tapiak sarbide irekiko plataforma interaktibo berri bat aurkeztuko du, Up!Euskadin txertatua, Euskadiko ekintzailetzaren ekosistema osoari buruzko informazioa eta 900 enpresa emergente baino gehiago biltzen dituena.\nSailburuak, Mobile World Congresseko zuzendaritzak gonbidatuta, munduko erreferente diren eragile publiko eta pribatuak biltzen dituen lider digitalen mahai-inguruan parte hartuko du. Foro honek sektore guztietako lider eraginkorrak biltzen ditu 5G bezalako teknologia mugikorren eta bere aplikazioen adopzioa zabaltzeko aukerei buruz eztabaidatzeko, baita eraldaketa digitalaren etorrera bizkortzeko elkarteak indartzen laguntzeko ere.\nMisioaren agendako beste mugarri garrantzitsuenetako bat sailburuak vicepresident i conseller de Polítiques Digitals i Territori Jordi Puigneró i Ferrerekin izango duen bilera da. Arantxa Tapiak duela urtebete baino gutxiago onartutako Euskadi 2025 Eraldaketa Digitalerako Estrategia aurkeztuko dio, eta Adimen Artifiziala, Zibersegurtasuna edo 5G bezalako teknologietako lankidetza-esparruak identifikatuko dira.\nGainera, eta Europako operadore mugikor nagusien arduradunekin batera (Deutsche Telekom, Orange, Telefónica, Telia Company eta Vodafone), sailburuak ECORATING ekimenean garatutako lana partekatuko du. Ekimen hori IHOBE euskal sozietate publikoak sortu du, eta telefono mugikorrek beren bizi-ziklo osoan duten ingurumen-errendimendua ebaluatzen du – Ekoizpena, garraioa, erabilera eta ezabaketa, mundu erabilgarriaren amaieran.\nEuskal startupak Mobile World Congressen\nGainera, Mobile World Congressen integratutako 4YFN topaketan, euskal ekintzailetzaren ekosistemaren ekimen guztiak erakutsiko dira Up!Euskadiren standean, eta 16 startup teknologikok beren proiektu disruptiboak jarriko dituzte erakusgai. Proiektu horietan adimen artifiziala, Big Data eta analitika aurreratua, ikuspen artifiziala, fabrikazio gehigarria, errealitate areagotua eta birtuala, e-learninga edo machine learninga aplikatzen dituzte, beste zenbait teknologiaren artean, azken belaunaldiko soluzio berritzaileak garatzeko. Gainera, BIND 4.0 programako trakzio-enpresa industrialen ingurune errealetan ekintzailetzaren euskal ekosistemako zenbait startupek abian jarri dituzten azken soluzio teknologikoak azalduko dira hitzaldi batean.\nBeren teknologiak eta proiektuak 4YFN topaketan aurkeztuko dituzten startupak honako hauek dira:\nBigDa Solutions / Data Value Management / DECIDATA / Naru Intelligence Solutions / Autentica / Inovako / Veris Behavior\nFIT Learning Systems / Alterity / Innitius / Magnet / Nutrenaissance / Osoigo / Wellk / YouKast / Lex Program\nUp!Euskadirako plataforma berria\nDatuen online plataforma berria Dealroom konpainiarekin lankidetzan garatu da, eta Euskadiko startupen ekosistema osoari buruzko informazio eguneratua eskainiko du, datuen kudeaketa errazteko eta haien ikusgaitasuna bultzatzeko, nazioartean lider diren plataformetako batean daude-eta. Ekimen horrek indartu egiten du Eusko Jaurlaritzaren konpromisoa, Ekintzailetzako Erakunde Arteko Planaren (EEP 2024) bitartez Euskadiko ekintzailetzari eta barne-ekintzailetzari laguntzekoa.\nBIND 4.0 nazioarteko ekitaldi batean aurkeztea\nSPRI Taldearen eta Up!Euskadiren ekimenen artean, BIND 4.0 dago, industria adimenduneko berrikuntza irekiko plataforma, 2016. urteaz geroztik abian dena eta egin dituen sei edizioetan 130 startup baino gehiago azeleratu eta berrikuntza irekiko 200 proiektu baino gehiago garatu dituena, 7 milioi eurotik gorako fakturazioarekin. Ekimen publiko-pribatua da, berrikuntza eta eraldaketa digitala ahalbidetzen dituena, startupen eta sektoreko erreferentziazko enpresa handien arteko lankidetzaren bitartez.\nArestian adierazi den moduan, nazioarteko ekimen horren arrakasta sakonki ezagutzeko, sailburu Arantxak enpresen eta startupen arteko lankidetzaren BIND 4.0 eredu hori azalduko du, BIND 4.0 plataformako 65 trakzio-enpresetako batekin (Unilever) eta Alumni Bigda Solutions startuparekin batera.


ESTREINALDIAK Uztailak 7: Baby Driver, Abertzaleen eguna, Burdinazko bihotzeko gizona,... — Zinema Uneak\nESTREINALDIAK Uztailak 7: Baby Driver, Abertzaleen eguna, Burdinazko bihotzeko gizona,...\nBerriro ostirala, berriro estreinaldi eguna. Zazpi lan zoragarri bezain ezberdin. Historikoak batzuk (Abertzaleen eguna, Tom of Finland edota Burdinazko bihotzeko gizona), dibertigarriak eta abenturaz beteta beste batzuk (Baby Driver edota Gauez heltzen da). Zinema zale guztiontzako aukera ezberdinak.\nZineman zein ikusiko duzuten hobeto aukeratzeko, hemen dituzue estreinaldi garrantzitsuenen daturik esanguratsuenak (informazio gehiago fitxa bakoitzean): Baby Driver\nEdgar Wright zuzendariaren lan berria lapurretak eta musika protagonista dituen ekoizpen entretenigarri bat da. Dibertigarria eta interesgarria ere. Protagonistak Ansel Elgort, Jon Bernthal, Kevin Spacey, Jon Hamm, Lily James edota Jaimie Foxx protagonista dituen lan hau udako sorpresa izan daiteke.\nAbertzaleen eguna Peter Berg eta Mark Wahlberg betzen dituen proiektu berria da. 2013an Bostongo maratoian lehertutako bi bonben inguruko istorioa dugu. Hunkigarria une askotan, oso lan interesgarria da.\nBurdinazko bihotzeko gizona\n"HHhH" Himmlers Hirn Heiβt Heydrich alemaniar esaldiaren siglak dira: "Himmlerren adimenaren izena Heydrich da". Hauxe bai zen Alemania Nazian SSak Reinhard Heydrichen, Gestapoko arduradunaren, inguruan esaten zutena. Heydrich Hirugarren Reicheko gizonik arriskutsuena eta beldurgarriena zen, nazismoko pertsonaiarik misteriotsuena. 1942an, Txekiar erresistentziako bi kide paraxutez Pragan salto egingo dute helburu bakar batekin: Reinhard Heydrich hiltzea.\nDuela hilabete batzuk, ekintza armatu berdina kontatzen zuen beste lan bat estreinatu zen: Anthropoid. Oraingoan Cédric Jimenezen gidaritzapean, Jason Clarkek edota Rosamund Pikek lan interesgarria osatzea lortzen nahi du.\nTom of Finland Touko Laaksonen artista finlandiarraren bizitza kontatzen digu, nazioarteko arrakasta lortzen duen arte. II. Mundu Gerraren ostean, Touko bere herrialdera itzuliko da, herri ilun eta triste bat non homosexualitatea debekatuta dagon. Toukok aurkitu duen ihesbide bakarra artea izango da, eta gizon homosexualen marrazkiak egiten hasiko da. Bere marrazkiek Los Angeleseraino eramango dute Touko. Tom of Finland ezizenarekin sinatutako marrazkiak oso famatuak izango dira, gay ikono bat bilakatuz.\nPasaden mendearen erdialdean homosexuala izatea ez zen batere erraza, are gutxiago Finlandia bezalako herrialde batean. Tom of Finland Touko Laaksonen artistaren bizitzaren kronika da: zailtasunak eta zorionak, eta nola ez EEBBtara egingo duen bidaia. Intimista baina interesgarria eta erraz ikusten dena.\nAste honetan gainera Gauez heltzen da, Amodioaren Estatu Batuak eta Wedding Plannerra lanak ere estreinatzen dira. Beste estreinaldi hauen inguruko informazioa hemen aurkitu dezakezue: fitxak, trailerrak euskaraz, argazkiak,... Ondo pasa! Erlazionatutako filmak\nGauez heltzen da\nAmodioaren Estatu Batuak\nEdgar Wright zuzendariaren lan berriaren aurkezpena: Baby Driver